
1. Techninė specifikacija (1 priedas).
2. Pasiūlymo forma (2 priedas);
3. Europos bendrasis viešųjų pirkimų dokumentas (EBVPD) (3 priedas).
4. Pažyma apie suteiktas paslaugas (4 priedas).
5. Specialistų sąrašas (5 priedas).
6. Sutarties projektas (6 priedas).
1. BENDROSIOS NUOSTATOS
1.1. Lietuvos Respublikos vyriausioji rinkimų komisija (toliau – Perkančioji organizacija) vykdo užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugų pirkimą (toliau - Pirkimas).
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu (toliau vadinama – Civilinis kodeksas), kitais viešuosius pirkimus reglamentuojančiais teisės aktais bei šio konkurso pirkimo dokumentai (toliau - Pirkimo dokumentai).
1.3.  Pirkimo dokumentai sudaro visas šis dokumentas su priedais. Klausimams, nesureguliuotiems Pirkimo dokumentų nuostatose, tiesiogiai taikomos Viešųjų pirkimų įstatymo nuostatos. Jeigu pirkimo dokumentų nuostata nenustato kitaip, pirkimo dokumentuose vartojamos sąvokos atitinka Viešųjų pirkimų įstatymo sąvokas, kitos sąvokos apibrėžtos Viešųjų pirkimų įstatyme.
1.4.  Pirkimo procedūras vykdo viešojo pirkimo komisija (toliau – Komisija). Komisija veikia iki pirkimo sutarties pasirašymo su tiekėju arba iki sprendimo nutraukti viešąjį pirkimą priėmimo. Komisija sprendimus priima Viešųjų pirkimų įstatymo 19 straipsnio 5 dalyje nustatyta tvarka.
1.5. Skelbimas apie pirkimą paskelbtas Lietuvos Respublikos viešųjų pirkimų įstatymo nustatyta tvarka. Skelbimas dėl pirkimo yra laikomas sudėtine pirkimo dokumentų dalimi. Skelbimas apie pirkimą, Pirkimo dokumentai, jų paaiškinimai ir papildymai  skelbiami Viešųjų pirkimų įstatymo nustatyta tvarka CVP IS, internete adresu: https://viesiejipirkimai.lt Perkančioji organizacija neteikia tiekėjams pirkimo dokumentų popierinio varianto. Tiekėjai turi būti dėmesingi ir atidžiai stebėti CVP IS talpinamus pirkimo dokumentų paaiškinimus, patikslinimus bei papildymus.
1.6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl konkurso sąlygų vadovaujamasi racionalumo principu.
1.7. Perkančioji organizacija laikys, kad visi tiekėjai, teikiantys pasiūlymus, yra susipažinę su Pirkimo dokumentais, Lietuvos Respublikos teisės aktais, reglamentuojančiais pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp Perkančiosios organizacijos ir tiekėjų susiklostantiems santykiams, kylantiems iš (ar) susijusiems su šiuo pirkimu. Su visais Lietuvos Respublikos teisės aktais galima susipažinti internetinėje duomenų bazėje https://www.e-tar.lt/portal/lt/index
1.8. Stebėtojai dalyvauti Komisijos posėdžiuose nėra kviečiami.
1.9. Apie pirkimą paskelbta Centrinėje viešųjų pirkimų informacinėje sistemoje (toliau – CVP IS) interneto adresu https://viesiejipirkimai.lt Pirkimas bus atliekamas elektroninėmis priemonėmis CVP IS. Pasiūlymų pateikimas ir visas kitas susirašinėjimas tarp Komisijos ir tiekėjų bus vykdomas tik elektroninėmis susirašinėjimo priemonėmis, naudojantis CVP IS.
1.10. Perkančioji organizacija Pirkimo nevykdomas per Centrinę perkančiąją organizaciją (toliau - CPO), nes tokių paslaugų CPO kataloge nėra siūloma.
1.11. Alternatyvių pasiūlymų teikti negalima. Alternatyvūs pasiūlymai, tai tokie pasiūlymai, kuriuose siūlomos kitokios pirkimo objekto charakteristikos ir (ar) ar būsimos pirkimo sutarties sąlygos. Tiekėjų pateikti alternatyvūs pasiūlymai nebus nagrinėjami.
1.12. Vadovaujantis Viešųjų pirkimų įstatymo 86 straipsnio 9 dalimi Perkančioji organizacija per 15 dienų nuo pirkimo sutarties sudarymo ar jos pakeitimo, bet ne vėliau kaip iki pirmojo mokėjimo `pagal jį pradžios Viešųjų pirkimų tarnybos nustatyta tvarka per CVP IS paskelbs laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurią laimėjęs dalyvis nurodys, kaip konfidencialią. Visas tiekėjo pasiūlymas ir paraiška negali būti laikomi konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija neturėtų būti laikoma informacija, nurodyta Viešųjų pirkimų įstatymo 20 straipsnio 2 dalies 1-4 punktuose.
1.13. Perkančioji organizacija nėra pridėtinės vertės mokesčio (toliau vadinama – PVM) mokėtoja.
1.14. Perkančiosios organizacijos asmenys, įgalioti palaikyti tiesioginį ryšį su tiekėjais ir gauti iš jų pranešimus, susijusius su pirkimo procedūromis, yra Vyriausiosios rinkimų komisijos darbuotoja viešųjų pirkimų klausimais Jovita Jankūnaitė, tel. +370 5 239 6464, el. paštas jovita.jankunaite@vrk.lt.

2. [bookmark: _Toc47844929][bookmark: _Toc60525483][bookmark: _Toc489448416]PIRKIMO OBJEKTAS
2.1. Pirkimo objektas - užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugos (toliau – Paslaugos).
2.2. [bookmark: _Hlk112356936]Pirkimo objekto kodas pagal Bendrąjį viešųjų pirkimų žodyną: pagrindinis: 79952000-2, papildomi: 63510000-7, 55100000-1, 55300000-3.
2.3. Pirkimas neskaidomas į dalis.
2.4. Numatoma Pirkimo sutarties vertė – 162 140,00 Eur su PVM (134 000,00 Eur be PVM).
2.5. Detalus perkamų paslaugų aprašymas, reikalavimai ir preliminarūs kiekiai nurodyti Pirkimo dokumentų 1 priede (techninė specifikacija), 2 priede (pasiūlymo forma).

3. KAINODARA
3.1. Pirkimo dokumentuose ir pirkimo sutartyje nustatoma fiksuoto įkainio kainodara.
3.2. Paslaugų kainos ir įkainio peržiūra nustatyta Pirkimo dokumentų 6 priede (sutarties projektas).
4. TIEKĖJŲ PAŠALINIMO PAGRINDAI
4.1. Tiekėjas teikdamas pasiūlymą kartu privalo pateikti Europos bendrąjį viešųjų pirkimų dokumentą (toliau – EBVPD) (pirkimo dokumentų 3 priedas), patvirtinantį, kad nėra pagrindo jo pašalinti iš pirkimo dėl šiuose pirkimo dokumentuose nurodytų pašalinimo pagrindų. 
4.2. EBVPD turi būti užpildytas pagal Viešųjų pirkimų įstatymo 50 straipsnio reikalavimus. EBVPD pildomas jį įkėlus į interneto svetainę adresu http://ebvpd.eviesiejipirkimai.lt/espd-web/ ir užpildžius bei atsisiuntus pateikiamas su pasiūlymu.
4.3. Tiekėjo pašalinimo pagrindai:
	Eil. Nr.
	Reikalavimas
	Atitiktį reikalavimui įrodantys dokumentai

	4.3.1.
	Perkančioji organizacija pašalina tiekėją iš pirkimo procedūros, jeigu sužino, kad tiekėjas arba jo atsakingas asmuo, nurodytas Viešųjų pirkimų įstatymo 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.
Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	Perkančioji organizacija nereikalauja papildomų dokumentų dėl atitikties šiam reikalavimui įrodymo, tačiau pasilieka teisę, turėdama pagrįstų abejonių dėl tiekėjo patikimumo, prašyti pateikti žemiau išvardintus dokumentus.
Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas. 
Nurodyti dokumentai turi būti išduoti ne anksčiau kaip 180 dienų iki tos dienos, kai galimas laimėtojas organizacijos prašymu turės juos pateikti. 
Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. 
Pateikiama skaitmeninė dokumento kopija.


	4.3.2.
	Perkančioji organizacija pašalina tiekėją iš pirkimo procedūros, jeigu sužino, kad tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose, kaip tai apibrėžta Viešųjų pirkimų įstatymo 46 straipsnio 21 dalyje.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	4.3.3.
	Perkančioji organizacija pašalina tiekėją iš pirkimo procedūros, jeigu sužino, kad tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta Viešųjų pirkimų įstatymo 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą. 
Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas, ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal Viešųjų pirkimų įstatymo 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	Perkančioji organizacija nereikalauja papildomų dokumentų dėl atitikties šiam reikalavimui įrodymo, tačiau pasilieka teisę, turėdama pagrįstų abejonių dėl tiekėjo patikimumo, prašyti pateikti žemiau išvardintus dokumentus.
1) tiekėjas yra įvykdęs įsipareigojimus, susijusius su mokesčių mokėjimu, pateikiama: 
išrašas iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, jeigu tiekėjas yra registruotas užsienio šalyje – atitinkamos užsienio šalies institucijos dokumentas.
Nurodyti dokumentai turi būti išduoti ne anksčiau kaip 120 dienų iki tos dienos, kai galimas laimėtojas turės juos pateikti.
Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. 
Pateikiama skaitmeninė dokumento kopija.
2) tiekėjas yra įvykdęs įsipareigojimus, susijusius su socialinio draudimo įmokų mokėjimu, pateikiama:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija tikrina duomenis pati nacionalinėje duomenų bazėje http://draudejai.sodra.lt/draudeju_viesi_duomenys/
Jeigu dėl „Sodros“ informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), ji turi teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba Valstybinio socialinio draudimo fondo valdybos (toliau – „Sodra“) nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. 
2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.
Pateikiama skaitmeninė dokumento kopija. 
2.3) Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą. 
Pateikiama skaitmeninė dokumento kopija. 
2.2 ir 2.3 punkte nurodyti dokumentai turi būti išduoti ne anksčiau kaip 120 dienų iki pasiūlymų pateikimo termino pabaigos. Jei dokumentas išduotas anksčiau, tačiau jame nurodytas galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.

	4.3.4.
	Perkančioji organizacija pašalina tiekėją iš pirkimo procedūros, jeigu sužino, kad tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime ir perkančioji organizacija dėl to turi įtikinamų duomenų.
	Perkančioji organizacija nereikalauja papildomų dokumentų dėl atitikties šiam reikalavimui įrodymo.

	4.3.5.
	Perkančioji organizacija pašalina tiekėją iš pirkimo procedūros, jeigu sužino, kad tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti (laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Perkančiosios organizacijos (įskaitant Komisiją) sprendimus ir šių sprendimų pakeitimas prieštarautų Viešųjų pirkimų įstatymo nuostatoms).
	Perkančioji organizacija nereikalauja papildomų dokumentų dėl atitikties šiam reikalavimui įrodymo.

	4.3.6.
	Perkančioji organizacija pašalina tiekėją iš pirkimo procedūros, jeigu dėl tiekėjo pagalbos pasirengiant pirkimui buvo pažeista konkurencija, kaip nustatyta Viešųjų pirkimų įstatymo 27 straipsnio 3 ir 4 dalyse, ir atitinkamos padėties negalima ištaisyti.
	Perkančioji organizacija nereikalauja papildomų dokumentų dėl atitikties šiam reikalavimui įrodymo.

	4.3.7.
	Perkančioji organizacija pašalina tiekėją iš pirkimo procedūros, jeigu:
1) tiekėjas pirkimo metu nuslėpė informaciją ar pateikė melagingą informaciją apie atitiktį Viešųjų pirkimo įstatymo 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal Viešųjų pirkimo įstatymo 50 straipsnį;
2) tiekėjas ankstesnių procedūrų, atliktų Viešųjų pirkimų įstatymo, Viešųjų pirkimų, atliekamų gynybos ir saugumo srityje, įstatymo ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų;
3) vadovaujantis kitų valstybių teisės aktais ankstesnių procedūrų metu tiekėjas nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	Perkančioji organizacija nereikalauja papildomų dokumentų dėl atitikties šiam reikalavimui įrodymo.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal Viešųjų pirkimų įstatymo 52 straipsnį skelbiamą informaciją:
https://vpt.lrv.lt/melaginga-informacija-pateikusiu-tiekeju-sarasas-3 

	4.3.8.
	Perkančioji organizacija pašalina tiekėją iš pirkimo procedūros, jeigu tiekėjas pirkimo metu ėmėsi neteisėtų veiksmų, siekdamas daryti įtaką Perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkime, ar teikė klaidinančią informaciją, kuri gali daryti esminę įtaką Perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija gali tai įrodyti bet kokiomis teisėtomis priemonėmis.
	Perkančioji organizacija nereikalauja papildomų dokumentų dėl atitikties šiam reikalavimui įrodymo.

	4.3.9.
	Perkančioji organizacija pašalina tiekėją iš pirkimo procedūros, jeigu:
1) tiekėjas yra neįvykdęs sutarties, sudarytos vadovaujantis Viešųjų pirkimų įstatymu, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijų sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje, dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija;
2) vadovaujantis kitų valstybių teisės aktais, per pastaruosius 3 metus nustatyta, kad tiekėjas, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje pirkimo sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	Perkančioji organizacija nereikalauja papildomų dokumentų dėl atitikties šiam reikalavimui įrodymo.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal Viešųjų pirkimų įstatymo 91 straipsnį skelbiamą informaciją:
https://vpt.lrv.lt/lt/pasalinimo-pagrindai-1/nepatikimi-tiekejai-1;
https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas.


	4.3.10.
	Perkančioji organizacija pašalina tiekėją iš pirkimo procedūros, jeigu:
1) tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai;
2) tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. Taikant šį tiekėjo pašalinimo iš pirkimo procedūros pagrindą, vadovaujamasi Lietuvos Respublikos mokesčių administravimo įstatymo 401 straipsnio 1 dalyje nustatytais terminais, juos skaičiuojant nuo Mokesčių administravimo įstatymo 401 straipsnio 1 dalyje nurodytų pažeidimų padarymo dienos, tačiau visais atvejais šie terminai negali būti ilgesni negu 3 metai;
3) Perkančioji organizacija bet kokiomis tinkamomis priemonėmis gali įrodyti, kad tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	Dėl (1) papunkčio reikalavimo Perkančioji organizacija savarankiškai patikrina duomenis Registrų centro svetainėje  https://www.registrucentras.lt/jar/p/ 
Dėl (2) papunkčio reikalavimo Perkančioji organizacija savarankiškai patikrina duomenis nacionalinėje duomenų bazėje https://www.vmi.lt/evmi/mokesciu-moketoju-informacija.
Dėl (3) papunkčio informacija tikrinama https://kt.gov.lt/lt/atviri-duomenys/diskvalifikavimas-is-viesuju-pirkimu.




4.4. [bookmark: _Hlk160033832]Perkančioji organizacija nereikalauja papildomų dokumentų dėl atitikties 4.3 punkte keliamiems reikalavimams įrodymo, tačiau pasilieka teisę, turėdama pagrįstų abejonių dėl galimo laimėtojo patikimumo, prašyti pateikti aktualius dokumentus, patvirtinančius pašalinimo pagrindų nebuvimą.
4.5. Jeigu bendrą pasiūlymą pateikia ūkio subjektų grupė, veikianti jungtinės veiklos (partnerystės) sutarties pagrindu, tiekėjas su pasiūlymu privalo pateikti kiekvieno ūkio subjektų grupės nario EBVPD patvirtinančius, kad nėra pagrindo jų pašalinti iš pirkimo dėl šiuose pirkimo dokumentuose nurodytų pašalinimo pagrindų.
4.6. Jeigu tiekėjas pasiūlyme nurodė, kad numato pasitelkti subtiekėjus ar kitus ūkio subjektus, kurių pajėgumais remiasi tiekėjas pasiūlyme kartu su tiekėjo EBVPD privalo pateikti ir šių subjektų EBVPD patvirtinančius, kad nėra pagrindo jų pašalinti iš pirkimo dėl šiuose pirkimo dokumentuose nurodytų pašalinimo pagrindų.
4.7. Perkančioji organizacija bet kuriuo pirkimo procedūros metu, turėdama pagrįstų abejonių dėl tiekėjų patikimumo, gali paprašyti tiekėjų pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros vykdymą. Šie dokumentai turės būti pateikti per 3 darbo dienas nuo atskiro pranešimo, pateikto CVP IS susirašinėjimo priemonėmis, išsiuntimo dienos. Tiekėjas CVP IS susirašinėjimo priemonėmis turės pateikti prašomų dokumentų skaitmenines kopijas elektroninėje formoje. Tokių dokumentų nereikalaujama, jei pirkimo vykdytojas turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis, arba šiuos dokumentus jau turi iš ankstesnių pirkimo procedūrų 
4.8. Tiekėjas, pateikdamas atitinkamų dokumentų skaitmenines kopijas ir pasiūlymą pasirašydamas tiekėjo vadovas arba jo įgaliotas asmuo kvalifikuotu elektroniniu parašu, deklaruoja, kad kopijos yra tikros. Perkančioji organizacija pasilieka sau teisę prašyti dokumentų originalų. 
4.9. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija (Pateikiami skenuoti dokumentai elektroninėje formoje).
4.10. Užsienio valstybių tiekėjų pašalinimo pagrindus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.
4.11. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu tiekėjas atitinka bent vieną iš šiuose pirkimo dokumentuose nustatytų tiekėjo pašalinimo pagrindų.
4.12. Jeigu tiekėjas neatitinka reikalavimų, nustatytų šių pirkimo dokumentų 4.3.1 - 4.3.10 papunkčiuose, tiekėjas nepašalinamas iš pirkimo procedūrų, kai yra abi šios sąlygos (4.12.1 - 4.12.2) kartu:
4.12.1. tiekėjas pateikė Perkančiajai organizacijai informaciją apie tai, kad ėmėsi šių priemonių:
4.12.1.1. savanoriškai sumokėjo arba įsipareigojo sumokėti kompensaciją už žalą, padarytą dėl šių pirkimo dokumentų 4.3.1 – 4.3.10 punktuose nurodytos nusikalstamos veikos arba pažeidimo, jeigu taikytina;
4.12.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
4.12.1.3.  ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
4.12.2. Perkančioji organizacija įvertino tiekėjo informaciją, pateiktą pagal šių pirkimo dokumentų 4.12.1 punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija pateikia tiekėjui motyvuotą sprendimą raštu ne vėliau kaip per 10 dienų nuo šių pirkimo dokumentų 4.12.1 papunktyje nurodytos tiekėjo informacijos gavimo.
4.13. Tiekėjas šalinamas iš pirkimo procedūrų, jeigu tiekėjas pirkimo procedūrų metu nuslėpė informaciją ar pateikė melagingą informaciją apie nustatytų reikalavimų atitikimą, kurią Perkančioji organizacija gali įrodyti bet kokiomis teisėtomis priemonėmis arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal šių pirkimo dokumentų 4.3 ir punktą, jeigu jo tokių dokumentų prašoma.
4.14. Perkančioji organizacija į Melagingą informaciją pateikusių tiekėjų sąrašą įtraukia tiekėją 1 metams, ne vėliau kaip per 10 kalendorinių dienų nuo Viešųjų pirkimų įstatymo 102 straipsnio 1 dalies 1 punkte nurodyto termino pabaigos, jeigu tiekėjas neteikė pretenzijos ar nesikreipė į teismą, ginčydamas pirkimo vykdytojo sprendimą dėl jo pašalinimo iš pirkimo procedūros.

5. REIKALAVIMAI TIEKĖJAMS
5.1. Reikalavimas būti Tarptautinės oro vežėjų asociacijos (IATA) nariu. Tiekėjas turi pateikti Tarptautinės oro vežėjų asociacijos (IATA) sertifikatą ar kitą lygiavertį dokumentą, patvirtinantį IATA narystę.
	Eil.
Nr.
	Reikalavimas
	Pateikiami dokumentai

	5.1.1.
	Tiekėjas turi būti tarptautinės oro vežėjų asociacijos (IATA) narys.
	Tiekėjas turi pateikti tarptautinės oro vežėjų asociacijos (IATA) sertifikatą ar kitą lygiavertį dokumentą, patvirtinantį IATA narystę.



5.2. Minimalūs kvalifikacijos reikalavimai:
	Eil. Nr.
	Kvalifikacijos reikalavimai
	Kvalifikaciją patvirtinantys dokumentai

	Teisė verstis veikla

	5.2.1.
	Tiekėjas turi turėti teisę verstis kelionių organizavimo veikla, kuri reikalinga pirkimo sutarčiai vykdyti.

	Tiekėjas turi pateikti:
Valstybinio turizmo departamento prie Ūkio ministerijos išduotą pažymėjimą patvirtinantį, kad tiekėjas turi teisę verstis kelionių organizavimo veikla, ar atitinkamos užsienio institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje teikėjas registruotas) išduotas dokumentas, ar kiti dokumentai (pvz. tiekėjo įstatai patvirtinantys tiekėjo teisę verstis atitinkama veikla arba Lietuvos Respublikos juridinių asmenų registro išplėstinio išrašo kopija ir kt.), patvirtinantys teikėjo teisę teikti kelionių organizavimo paslaugas, arba priesaikos deklaracija, liudijanti tiekėjo teisę verstis atitinkama veikla.

	Techninis ir profesinis pajėgumas

	5.2.2.
	Tiekėjas per pastaruosius 3 metus yra sėkmingai suteikęs kelionių organizavimo paslaugų, kurių vertė ne mažesnė kaip 25 000,00 eurų be PVM.
Paskutiniai 3 (treji) metai turi būti suprantami, kaip laikotarpis iki pasiūlymų pateikimo termino pabaigos.
	Tiekėjas pateikia:
1) pažymą (Pirkimo dokumentų 4 priedas) apie suteiktas paslaugas, kurioje yra pateikiamas paslaugų, atitinkančių reikalavimus, sąrašas, nurodant, objekto aprašymą, patvirtinantį atitikimą nustatytiems reikalavimams, projekto arba projekto dalies vertę,  projekto pradžios ir pabaigos datas, užsakovą bei jo kontaktinius duomenis.
Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti dokumentus patvirtinančius suteiktų paslaugų faktą bei objektą apibūdinančius dokumentus (pvz., techninę užduotį).  Perkančioji organizacija, siekdama patikslinti informaciją apie suteiktas paslaugas, pasilieka teisę be išankstinio įspėjimo susisiekti su tiekėjo nurodytu užsakovu.
2) tiekėjo pažymoje (Pirkimo dokumentų x priedas) nurodytų paslaugų užsakovo patvirtintą pažymą apie tiekėjo tinkamai suteiktas paslaugas.
Užsakovo (deklaracijoje) turi būti informacija apie suteiktas paslaugas, kuri leidžia įvertinti atitiktį keliamam kvalifikacijos reikalavimui (t. y. suteiktų paslaugų aprašymas, vertė, suteikimo laikotarpis nurodant konkrečią datą nuo-iki).
CVP IS priemonėmis pateikiamos skaitmeninės dokumentų kopijos.

	5.2.3.
	Tiekėjas sutarties vykdymui privalo turėti kvalifikuotus specialistus, kurie atitiktų žemiau nurodytus minimalius reikalavimus.
Vienas specialistas gali būti siūlomas į abi pozicijas, jeigu jo kvalifikacija atitinka.
Kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis asmuo.
	Tiekėjas privalo pateikti:
1) vadovo arba jo įgalioto atstovo pasirašytą siūlomų specialistų sąrašą (pirkimo dokumentų 5 priedas), kuriame turi būti nurodyta kiekvienai reikalaujamai specialisto pozicijai siūlomų specialistų vardai, pavardės ir kita reikalaujama informacija.
2) kiekvieno siūlomo specialisto gyvenimo aprašymas (CV) patvirtinantį atitikimą nustatytiems reikalavimams, tos srities specialistui kurio funkcijas atlikti specialistas yra siūlomas.
Tiekėjo siūlomų specialistų gyvenimo aprašymuose (CV) turi būti pateikta informacija apie reikalaujamą profesinę patirtį, darbo patirtį ir / ar dalyvavimą projektuose. 
Aprašant darbo patirtį turi būti nurodytas trumpas patirties nurodytose srityse aprašymas, laikotarpis (pradžios ir pabaigos data), užsakovas/-ai, užsakovo/-ų kontaktiniai duomenys pasiteiravimui.
Perkančioji organizacija siekdama patikslinti CV pateiktą informaciją, pasilieka teisę be išankstinio įspėjimo susisiekti su CV nurodytu užsakovu.
3) specialistų kvalifikaciją / išsilavinimą / patirtį patvirtinantys dokumentai.
Dalyvavimo kursuose, mokymuose ar seminaruose pažymėjimai nelaikoma pakankamais, patvirtinant prašomą kvalifikaciją. Turi būti išlaikytas egzaminas atitinkamai kvalifikacijai įgyti (egzaminas, kai nėra užtikrintos asmens autentifikavimo priemonės, yra netinkamas), išskyrus tuos atvejus, kai yra nurodyta, jog kursų baigimo pažymėjimas yra tinkamas kaip kvalifikaciją įrodantis dokumentas. Mokymų kursų išklausymo pažymėjimai nevertinami.
4) Jei specialistas nėra tiekėjo darbuotojas, privaloma pateikti sutarties, sudarytos su atitinkamos srities specialistu, kopiją ar kitą įrodantį dokumentą, kad vykdant pirkimo sutartį specialistas atliks jam nustatytas funkcijas.
CVP IS priemonėmis pateikiamos skaitmeninės dokumentų kopijos.

	5.2.3.1.
	Kelionių organizavimo specialistą, kuris turi:
1. IATA sertifikatą (kelionių organizavimui);
2. ne trumpesnę nei 3 (trijų) metų darbo patirtį teikiant kelionių organizavimo paslaugas.

	Pateikiama:
1) specialistų tarptautinės oro vežėjų asociacijos (IATA) galiojančių sertifikatų kopijos;
2) specialisto darbo patirtis bus vertinama pagal pateiktus duomenis  specialisto gyvenimo aprašyme (CV) ir tiekėjo pateiktame specialistų sąraše (pirkimo dokumentų 5 priedas).
CVP IS priemonėmis pateikiamos skaitmeninės dokumentų kopijos.

	5.2.3.2.
	Renginių organizavimo specialistą, kuris turi: 
ne trumpesnę nei 3 (trijų) metų  darbo patirtį teikiant renginių, kuriuose  dalyvauja oficialios užsienio delegacijos (ne mažesnės, kaip 20 žmonių viename renginyje) organizavimo paslaugas: svečių pasitikimas ir išlydėjimas, pervežimas, apgyvendinimas, maitinimas, kultūrinės programos organizavimas, tiesioginis  bendravimas su svečiais visos viešnagės metu.
	Pateikiama: 
1) specialisto darbo patirtis bus vertinama pagal pateiktus duomenis  specialisto gyvenimo aprašyme (CV) ir tiekėjo pateiktame specialistų sąraše (pirkimo dokumentų 5 priedas).
CVP IS priemonėmis pateikiamos skaitmeninės dokumentų kopijos.



5.3. Kvalifikacinius reikalavimus keliamus pirkimo dokumentų 5.2 punkte dalyvis privalo atitikti pasiūlymo pateikimo momentu bei sutarties pasirašymo momentu. Šie reikalavimai yra įrodymas, kad dalyvis turi patirties, įgūdžių, turi reikalingus ekonominės ir finansinės būklės pajėgumus bei techninius ir profesinius pajėgumus, yra kompetentingas, patikimas, pajėgus įvykdyti pirkimo sąlygas.
5.4. Perkančioji organizacija aktualių dokumentų, patvirtinančių kvalifikacijos reikalavimų atitikimą (pirkimo dokumentų 5.2 punkte), reikalaus pateikti tik to tiekėjo, kurio pasiūlymas pagal vertinimo rezultatus galės būti pripažintas laimėjusiu.
5.5. Jei bendrą pasiūlymą pateikia ūkio subjektų grupė, veikianti pagal jungtinės veiklos (partnerystės) sutartį, pirkimo dokumentų 5.2  punkte keliamus kvalifikacijos reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu. Jeigu bendrą pasiūlymą pateikia ūkio subjektų grupė, veikianti pagal jungtinės veiklos (partnerystės) sutartį, tiekėjas su pasiūlymu privalo pateikti kiekvieno ūkio subjektų grupės nario EBVPD.
5.6. Tiekėjas gali remtis kitų ūkio subjektų pajėgumais, neatsižvelgdamas į tai, kokio teisinio pobūdžio yra jų ryšiai. Jeigu tiekėjas pasiūlyme nurodė, kad numato pasitelkti subtiekėjus ar kitus ūkio subjektus, kurių pajėgumais remiasi, tiekėjas su pasiūlymu privalo pateikti šių subjektų EBVPD, patvirtinančius, kad jie atitinka pirkimo dokumentų 5.2 punkte nurodytus kvalifikacijos reikalavimus (pagal prisiimamus įsipareigojimus vykdant pirkimo sutartį).
5.7. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytus techninio ir profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos ir profesinės patirties tik tuo atveju, jeigu tie subjektai patys suteiks paslaugas, kurioms reikia jų turimų pajėgumų.

6. ŪKIO SUBJEKTŲ DALYVAVIMAS PIRKIMO PROCEDŪROSE
6.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai, vykdant numatomą sudaryti pirkimo sutartį. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Jungtinės veiklos sutartimi susivienijusių ūkio subjektų grupė privalo tenkinti pirkimo dokumentuose keliamus kvalifikacinius reikalavimus (jeigu taikoma). Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupę (su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją bei pasirašyti pirkimo sutartį). 
6.2. Tuo atveju, jei ūkio subjektų grupės pasiūlymas bus pripažintas laimėjusiu, Perkančioji organizacija palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai.
6.3. Komisija nereikalauja, kad ūkio subjektų grupės pateiktą pasiūlymą, pripažinus geriausiu ir Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą. Tačiau esant pasiūlymą pateikusio tiekėjo — jungtinės veiklos sutartimi susivienijusių ūkio subjektų grupės pageidavimui, pirkimo sutartis sudaroma su juridiniu asmeniu, įsteigtu tokios jungtinės veiklos sutartimi susivienijusių ūkio subjektų grupės, tokiu atveju ūkio subjektai, įsteigę juridinį asmenį, privalo laiduoti už jų įsteigto juridinio asmens prievoles, susijusias su pirkimo sutarties įvykdymu.
6.4. Tiekėjas, dalyvaujantis ūkio subjektų grupėje, teikiančioje bendrą pasiūlymą jungtinės veiklos pagrindu, negali teikti pasiūlymo individualiai ar kitoje tiekėjų grupėje, teikiančioje bendrą pasiūlymą jungtinės veiklos pagrindu. Visi tokie pasiūlymai bus atmesti.
6.5. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu, nustatytus finansinio, ekonominio, techninio ir  (arba) profesinio pajėgumo reikalavimus (jeigu tokie reikalavimai nustatyti pirkimo dokumentuose), neatsižvelgiant į ryšio su tais ūkio subjektais teisinį pobūdį.
6.6. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytus reikalavimus dėl išsilavinimo, profesinės kvalifikacijos ir (arba) profesinės patirties, specialaus leidimo turėjimo ar reikalavimo būti tam tikrų organizacijų nariu (jeigu tokie reikalavimai nustatyti pirkimo dokumentuose) tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų.
6.7. Jei pasiūlymą teikiantis tiekėjas sutarties vykdymo metu numato remtis kitų ūkio subjektų, įskaitant subtiekėjus ir asmenis, kuriuos ketinama įdarbinti, pajėgumais, tokiu atveju tiekėjas privalo pateikti įrodymus, patvirtinančius, kad vykdant pirkimo sutartį ūkio subjektų ištekliai jam bus prieinami per visą sutartinių įsipareigojimų vykdymo laikotarpį – tiekėjo su ūkio subjektu, kurio pajėgumais sutarties vykdymo metu numato remtis tiekėjas, pasirašytas preliminarias sutartis arba ketinimo protokolus, arba kitus jiems lygiaverčius dokumentus. Dokumentuose turi būti aiškiai nurodyta ūkio subjekto, kurio pajėgumais bus remiamasi, sutikimas, kad tiekėjas Pirkimo sutarties vykdymo metu remtųsi jo pajėgumais, kuo kiekviena iš šalių prisideda prie bendro tikslo siekimo, kiekvienos šalies įsipareigojimai, vykdant numatomą su Pirkimo sutartį, šių įsipareigojimų vertės dalis bendroje sutarties vertėje.
6.8. Ūkio subjektai, kurių pajėgumais remsis tiekėjas, turi tenkinti jiems keliamus kvalifikacinius reikalavimus (jeigu taikoma) ir užtikrinti pašalinimo pagrindų nebuvimą. Jeigu ūkio subjektas netenkina jam keliamų kvalifikacijos reikalavimų (jeigu taikoma) arba jo padėtis atitinka bent vieną pirkimo dokumentuose nustatytą pašalinimo pagrindą, Perkančioji organizacija per nustatytą laiką pareikalaus pakeisti jį reikalavimus atitinkančiu ūkio subjektu.
6.9. Tiekėjas pateikdamas pasiūlymą turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti.
6.10. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima. 

7. REIKALAVIMAI PASIŪLYMŲ RENGIMUI IR PATEIKIMUI
7.1. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
7.2. Tiekėjas gali pateikti tik vieną pasiūlymą – individualiai arba kaip ūkio subjektų grupės, teikiančios bendrą pasiūlymą jungtinės veiklos pagrindu, narys. Jei tiekėjas pateikia daugiau kaip vieną pasiūlymą arba ūkio subjektų grupės, teikiančios bendrą pasiūlymą jungtinės veiklos pagrindu, narys dalyvauja teikiant kelis pasiūlymus, visi tokie pasiūlymai bus atmesti.
7.3. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://viesiejipirkimai.lt. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt). Tiekėjams neleidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus/-ūs pasiūlymas/-ai bus atmesti.
7.4. Jeigu tiekėjas sutarties vykdymui numato pasitelkti subtiekėją (-us) ir/ ar asmenis, kuriuos ketinama įdarbinti (t. y. pasiūlymo pateikimo metu šie asmenys nėra tiekėjo darbuotojai), pasiūlymo pateikimo metu privaloma nurodyti (išviešinti) numatomus pasitelkti subtiekėjus ir/ ar asmenis, kuriuos ketinama įdarbinti.
7.5. Pasiūlymas turi būti pasirašytas kvalifikuotu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Kvalifikuotu elektroniniu parašu vadovas ar jo įgaliotas asmuo gali patvirtinti visą pasiūlymą (atskirai kiekvieno dokumento pasirašyti kvalifikuotu elektroniniu parašu nebūtina). Pasiūlymas kvalifikuotu elektroniniu parašu pasirašomas už CVP IS ribų ir į CVP IS įkeliamas jau pasirašytas. Jei pasiūlymą saugiu elektroniniu parašu pasirašo ne įmonės vadovas, jam turi būti išduotas įgaliojimas, kuris pateikiamas su pasiūlymu.
7.6. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu. Specialistų sertifikatus tiekėjas gali pateikti originalo kalba, bet pirkimo komisija pasilieka teisę kreiptis į tiekėją su prašymu pateikti dokumentų vertimą į lietuvių kalbą.
7.7. Pasiūlymą sudaro tiekėjo elektroninėmis priemonėmis pateiktų dokumentų visuma: 
7.7.1. pasiūlymas (pirkimo dokumentų 2 priedas), 
7.7.2. Europos bendrasis viešųjų pirkimų dokumentas (EBVPD) (kiekvienas ūkio subjekto grupės narys ir kiekvienas subjektas, kurio pajėgumais tiekėjas remiasi, užpildo ir pasirašo atskirą EBVPD) (pirkimo dokumentų 3 priedas);
7.7.3.  Tiekėjo pateikiamas tarptautinės oro transporto asociacijos (IATA) sertifikatas ar kitas lygiavertis dokumentas patvirtinantis, kad tiekėjas yra Tarptautinės oro transporto asociacijos (IATA) narys.
7.7.4. jungtinės veiklos sutarties skaitmeninė kopija (jeigu dalyvauja ūkio subjektų grupė);
7.7.5. tiekėjo įgaliojimas – dokumentas, įgaliojantis atstovaujantį asmenį pasirašyti pasiūlymo dokumentus ir (ar) visą pasiūlymą (jei pasiūlymą pasirašo ne pasiūlymą pateikusio juridinio asmens vadovas). Įgaliojimas privalo būti pasirašytas įmonės vadovo parašu;
7.7.6. kiti pirkimo dokumentuose  reikalaujami dokumentai.
7.8. Tiekėjai pasiūlymus su visais pridedamais dokumentais, paklausimus bei kitą korespondenciją privalo pateikti tik elektroninėmis susirašinėjimo priemonėmis, naudojantis CVP IS (pateikiami skenuoti dokumentai, elektronine forma). Dokumentai, nurodyti pirkimo dokumentų 7.7.1, 7.7.2 ir 7.7.5 papunkčiuose, teikiant pasiūlymą turi būti pasirašyti įmonės vadovo ar įgalioto asmens parašu. Jei šiuos dokumentus pasirašo ne įmonės vadovas, jam turi būti išduotas įgaliojimas.
7.9. Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
7.10. Perkančioji organizacija neatlygina tiekėjams išlaidų, patirtų rengiant ir pateikiant pasiūlymus.
7.11. Pasiūlymas turi būti pateiktas tik CVP IS elektroninėmis priemonėmis iki 2025 m. kovo 12 d. 9:00 val. Lietuvos Respublikos laiku.
7.12. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Perkančioji organizacija negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Jei tiekėjas nenurodo konfidencialios informacijos, laikoma, kad tokios informacijos tiekėjo pasiūlyme nėra.
7.13. Pasiūlyme įkainiai ir bendra palyginamoji  kaina pateikiama eurais. Apskaičiuojant kainą, turi būti atsižvelgta į visus šiuose pirkimo dokumentuose nurodytus reikalavimus. Į kainą turi būti įskaityti visi mokesčiai ir visos tiekėjo išlaidos. 
7.14. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90 dienų nuo pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.
7.15. Kol nesibaigė pasiūlymo galiojimo laikas, Komisija turi teisę prašyti, kad tiekėjas pratęstų jo galiojimą iki konkrečiai nurodyto laiko. Tiekėjas gali atmesti tokį prašymą.
7.16. Komisija turi teisę pratęsti pasiūlymų pateikimo terminą. Apie naują pasiūlymų pateikimo terminą Komisija praneša elektroninėmis priemonėmis CVP IS visiems tiekėjams.
7.17. Tiekėjas iki galutinio pasiūlymų pateikimo termino gali pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Komisija jį gauna pateiktą elektroninėmis priemonėmis CVP IS iki pasiūlymų pateikimo termino pabaigos.
7.18. Teikdamas pasiūlymą tiekėjas patvirtina, kad jis nėra susijęs su jokių galimų interesų konfliktu ir kad nėra susijęs su jokiais kitais pirkime dalyvaujančiais tiekėjais. Jei tokios aplinkybės atsirastų, sutarties vykdymo metu tiekėjas turi nedelsdamas apie tai informuoti Komisiją.
7.19. Perkančioji organizacija neatsako už nenumatytus atvejus, dėl kurių pasiūlymas nebuvo gautas ar gautas pavėluotai. Pavėluotai gautas pasiūlymas nepriimamas.

8. PASIŪLYMŲ ŠIFRAVIMAS
8.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
8.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas/cvp-is-dokumentai;
8.1.2. per 30 minutes nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį, su kuriuo Perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu rinkim@vrk.lt arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiosios organizacijos oficialiu jos telefonu ir (arba) kitais būdais). 
8.2. Tiekėjui užšifravus visą pasiūlymą ir per 30 minutes nuo pasiūlymų pateikimo termino pabaigos nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

9. PIRKIMO DOKUMENTŲ PAAIŠKINIMAS IR JŲ PATIKSLINIMAS
9.1. Pirkimo dokumentai gali būti paaiškinami, patikslinami tiekėjų iniciatyva, kreipiantis į Komisiją tik CVP IS susirašinėjimo priemonėmis. Prašymai paaiškinti pirkimo dokumentus gali būti pateikiami Komisijai ne vėliau kaip iki 2025 m. kovo 4 d. 17 val. iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
9.2. Nesibaigus pasiūlymų pateikimo terminui, Komisija turi teisę savo iniciatyva paaiškinti, patikslinti šiuos pirkimo dokumentus CVP IS priemonėmis.
9.3. Atsakydama į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu jis buvo pateiktas nepasibaigus šių pirkimo dokumentų 9.1 punkte nurodytam terminui, arba aiškindama, tikslindama pirkimo dokumentus savo iniciatyva, Komisija turi paaiškinimus, patikslinimus paskelbti CVP IS priemonėmis ne vėliau kaip likus 4 kalendorinėms dienoms iki pasiūlymų pateikimo termino pabaigos. Komisija, atsakydama tiekėjui, kartu siunčia paaiškinimus ir visiems kitiems tiekėjams, bet nenurodo, kuris tiekėjas pateikė prašymą paaiškinti pirkimo dokumentus. 
9.4. Bet kokia informacija, pirkimo dokumentų paaiškinimai, pranešimai ar kitas Komisijos ir tiekėjo susirašinėjimas yra vykdomas tik CVP IS susirašinėjimo priemonėmis. Tuo atveju, kai tikslinama paskelbta informacija, Komisija prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Komisija pirkimo dokumentus paaiškina (patikslina) ir negali pirkimo dokumentų paaiškinimų (patikslinimų) pateikti taip, kad visi kandidatai juos gautų ne vėliau kaip likus 4 keturioms kalendorinėms dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). 
9.5. Komisija nerengs susitikimų su tiekėjais dėl pirkimo dokumentų paaiškinimų.

10. PASIŪLYMŲ GALIOJIMO UŽTIKRINIMAS
10.1. Perkančioji organizacija nereikalauja pateikti pasiūlymo galiojimą užtikrinančio dokumento. 

11. SUSIPAŽINIMO SU PASIŪLYMAIS LAIKAS IR PROCEDŪRA
11.1. Pradinis susipažinimas su CVP IS elektroninėmis priemonėmis gautais pasiūlymais prilyginamas vokų atplėšimui.
11.2. Vokai su pasiūlymais atplėšiami 2025 m. kovo 12 d.
11.3. Tiekėjai nedalyvauja Komisijos posėdžiuose, kuriuose susipažįstama su elektroninėmis priemonėmis pateiktais pasiūlymais.
11.4. Komisija nekviečia stebėtojų dalyvauti pradinio susipažinimo su elektroninėmis priemonėmis gautais pasiūlymais procedūroje.

12. PASIŪLYMŲ NAGRINĖJIMAS, VERTINIMAS IR ATMETIMO PRIEŽASTYS
12.1. Komisija ekonomiškai naudingiausią pasiūlymą išrenka pagal kainos kriterijų
12.2. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
12.3. Komisija vykdydama pirkimą atviro konkurso būdu ir ekonomiškai naudingiausią pasiūlymą išrinkdama pagal kainos kriterijų laikosi šio pirkimo procedūrų eiliškumo:
12.3.1. tikrina tiekėjų pateiktuose EBVPD nurodytą informaciją ir priima sprendimą dėl kiekvieno pasiūlymą pateikusio tiekėjo atitikties reikalavimams ir kiekvienam iš jų ne vėliau kaip per 3 darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurie atitinka pirkimo dokumentuose keliamus reikalavimus;
12.3.2. įvertina tiekėjų pateiktus pasiūlymus, tame tarpe ir tiekėjų pasiūlytas kainas. Komisija tikrina ar pasiūlyta kaina nėra per didelė ir perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą.
12.3.3. išnagrinėjusi, įvertinusi ir palyginusi neatmestus pasiūlymus, Komisija nustato galimą laimėtoją (pateikusio ekonomiškai naudingiausią pasiūlymą) ir kreipiasi su prašymu, kad jis pateiktų kvalifikaciją pagrindžiančius dokumentus (jeigu taikoma);
12.3.4. galimam laimėtojui, laiku nepateikus prašomų dokumentų, ar pateikus dokumentus, kurie nepatvirtina tiekėjo atitikties keliamiems reikalavimams, jis iš procedūros yra pašalinamas, o Komisiją nustato kitą galimą laimėtoją ir kreipiasi su prašymu, kad jis pateiktų 12.3.3 papunktyje išvardintus dokumentus;
12.3.5. įvertina galimo laimėtojo (pateikusio ekonomiškai naudingiausią pasiūlymą) pateiktus aktualius dokumentus dėl pašalinimo pagrindų nebuvimo (jei taikoma), kvalifikaciją pagrindžiančius dokumentus (jeigu taikoma);
12.3.6. laimėjusiu nustatomas ekonomiškai naudingiausią pasiūlymas, kuris įrašytas pasiūlymų eilėje pirmuoju numeriu ir  tenkina visas 12.10 punkte nurodytas sąlygas.
12.4. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Pirkimo organizatorius gali nepažeisdamas lygiateisiškumo ir skaidrumo principų prašyti  tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
12.5. Komisija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo, pateikto konkurso metu, esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus, nekeisdami pasiūlymo esmės.
12.6. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotų  įkainių. Taisydamas pasiūlyme nurodytas aritmetines klaidas, dalyvis gali taisyti galutinę pasiūlymo kainą, tačiau neturi teisės taisyti (keisti) pasiūlyme nurodytų įkainių.
12.7. Komisija privalo tiekėjo CVP IS susirašinėjimo priemonėmis paprašyti, kad per Komisijos nurodytą terminą, tiekėjas pagrįstų pasiūlyme nurodytą paslaugų ar jų sudedamųjų dalių kainą, jeigu ji atrodo neįprastai maža. Pasiūlyme nurodyta paslaugų kaina visais atvejais turi būti laikomos neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.
12.8. Komisija gali nesilaikyti pirkimo procedūrų eiliškumo ir pirmiausia vertinti dalyvių pateiktus pasiūlymus, o įvertinusi pasiūlymus patikrinti, ar nėra dalyvių pašalinimo pagrindų ir ar dalyvių kvalifikacija atitinka nustatytus reikalavimus (jeigu taikoma). 
12.9. Komisija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis šio įstatymo reikalavimais, pasiūlymas turi būti atmestas.
12.10. Komisija ekonomiškai naudingiausią pasiūlymą nustato laimėjusiu, jeigu tenkinamos visos šios sąlygos:
12.10.1. pasiūlymas atitinka skelbime apie pirkimą ir dokumentuose nustatytus reikalavimus, sąlygas ir kriterijus;
12.10.2. pasiūlymą pateikęs tiekėjas nėra pašalintas vadovaujantis Viešųjų pirkimų įstatymo 46 straipsniu;
12.10.3. pasiūlymą pateikęs tiekėjas atitinka pirkimo dokumentuose nustatytus kvalifikacijos reikalavimus pagal Viešųjų pirkimų įstatymo 47 straipsnį (jeigu taikoma);
12.10.4. tiekėjas per Komisijos nustatytą terminą patikslino, papildė, paaiškino informaciją, kaip nurodyta Viešųjų pirkimų įstatymo 45 straipsnio 3 dalyje;
12.10.5. pasiūlyta kaina nėra per didelė ir perkančiajai organizacijai nepriimtina;
12.10.6. tiekėjas per Komisijos nustatytą terminą pateikė tinkamus pasiūlytos mažiausios kainos pagrįstumo įrodymus.
12.11. Pirkimo komisija atmeta pasiūlymą, jeigu:
12.11.1. tiekėjas pasiūlymą ar jo dalį pateikė ne CVP IS priemonėmis;
12.11.2. pasiūlymą pateikęs tiekėjas turi būti pašalinamas iš pirkimo procedūros pagal pirkimo dokumentų 4.3 punktą arba perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą CVP IS priemonėmis;
12.11.3. pasiūlymą pateikęs tiekėjas neatitinka pirkimo dokumentuose nustatytų minimalių kvalifikacijos reikalavimų (jeigu taikoma), arba perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;
12.11.4. pasiūlymas neatitinka pirkimo dokumentuose nustatytų reikalavimų;
12.11.5. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;
12.11.6. dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
12.11.7. pateiktame pasiūlyme nurodyta kaina yra neįprastai maža ir dalyvis, perkančiosios organizacijos prašymu, nepateikia tinkamų kainos pagrįstumo įrodymų;
12.11.8. tiekėjas, apie nustatytų reikalavimų atitikimą, yra pateikęs melagingą informaciją, kurią Perkančioji organizacija gali įrodyti bet kokiomis teisėtomis priemonėmis;
12.11.9. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
12.11.10. tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta ir per Komisijos nustatytą terminą jų nepateikė ar nepatikslino;
12.11.11. tiekėjas nustatytais terminais nepateikė, pateikė neišsamius, netikslius ar klaidingus dokumentus ar duomenis, reikalingus atitikties nacionalinio saugumo interesams patikrai atlikti ir per Perkančiosios organizacijos ir/ar kompetentingų institucijų nustatytą terminą nepatikslino duomenų ar dokumentų, būtinų šiai patikrai atlikti.
12.12. Apie pasiūlymo atmetimą ir tokio atmetimo priežastis tiekėjas ne vėliau kaip per 5 darbo dienas informuojamas raštu CVP IS priemonėmis.
12.13. Komisija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

13. INFORMAVIMAS APIE PIKIMO PROCEDŪROS REZULTATUS
13.1. Komisija suinteresuotiems tiekėjams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas raštu CPV IS priemonėmis praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys. 
13.2. Komisija, gavusi suinteresuoto tiekėjo raštu pateiktą prašymą, ne vėliau kaip per 15 dienų nuo jo gavimo dienos išsamiai pateikia šią informaciją:
13.2.1. tiekėjui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio tiekėjo pavadinimas; 
13.2.2. tiekėjui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi Viešųjų pirkimų įstatymo 55 straipsnio 10 dalies nuostatomis, o Viešųjų pirkimų įstatymo 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad paslaugos neatitinka nurodyto rezultatų apibūdinimo ar funkcinių reikalavimų.
13.3. Komisija pirkimo dokumentų 13.1 ir 13.2 punktuose nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
13.4. Jeigu Komisija pirkimo dokumentuose prašo pateikti ir prekių pavyzdžių, ji, įvertinusi pasiūlymus, nustačiusi pasiūlymų eilę ir priėmusi sprendimą dėl laimėjusio pasiūlymo, iki pirkimo sutarties ar preliminariosios sutarties sudarymo turi leisti visiems dalyviams susipažinti su pateiktais pavyzdžiais
13.5. Susipažinti su visa su pirkimais susijusia informacija gali tik Komisijos nariai, Komisijos posėdžiuose dalyvaujantys stebėtojai ir perkančiosios organizacijos pakviesti ekspertai, Viešųjų pirkimų tarnybos atstovai, perkančiosios organizacijos vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, taip pat Lietuvos Respublikos Vyriausybės nutarimu įgalioti Europos Sąjungos ar atskirų valstybių finansinę paramą administruojantys viešieji juridiniai asmenys. Kiti asmenys gali susipažinti tik su ta su pirkimais susijusia informacija, kurią atskleisti leidžia šis įstatymas.

14. PRETENZIJŲ IR SKUNDŲ NAGRINĖJIMO TVARKA
14.1. Tiekėjas norėdamas iki pirkimo sutarties sudarymo ginčyti Perkančioji organizacija valdybos sprendimus ar veiksmus, pirmiausia turi pateikti pretenziją Perkančiajai organizacijai raštu paštu ar per kurjerį, ar faksu, ar elektroninėmis priemonėmis, Viešųjų pirkimų įstatymo VII skyriuje nustatyta tvarka. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui šiame skyriuje nustatyta tvarka.
14.2. Tiekėjas turi teisę pateikti pretenziją Perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia):
14.2.1. per 5 darbo dienas nuo Perkančiosios organizacijos pranešimo raštu apie jos priimtą sprendimą išsiuntimo tiekėjams dienos;
14.2.2. per 5 darbo dienas nuo paskelbimo apie Perkančiosios organizacijos priimtą sprendimą dienos, jeigu Viešųjų pirkimų įstatyme nėra reikalavimo raštu informuoti tiekėjus apie Perkančiosios organizacijos priimtus sprendimus.
14.3. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.
14.4. Perkančioji organizacija, gavusi pretenziją, nedelsdama išnagrinėta pretenzija ir priimtas sprendimas. Perkančioji organizacija negali sudaryti pirkimo sutarties anksčiau, negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.
14.5. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
14.6. Tiekėjas, pateikęs prašymą ar pareiškęs ieškinį teismui, privalo nedelsdamas, bet ne vėliau kaip per 3 darbo dienas faksu, elektroninėmis priemonėmis ar pasirašytinai per kurjerį pateikti Perkančiajai organizacijai prašymo ar ieškinio kopiją su priėmimo žyma ar kitais gavimo teisme įrodymais.
14.7. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai Perkančioji organizacija išsiunčia tiekėjams pranešimus ir nurodo terminų pratęsimo priežastis.
14.8. Perkančioji organizacija, sužinojusi apie teismo sprendimą dėl tiekėjo prašymo ar ieškinio, ne vėliau kaip per 3 darbo dienas raštu informuoja suinteresuotus kandidatus ir suinteresuotus dalyvius apie teismo priimtus sprendimus.

15.  PIRKIMO SUTARTIES SUDARYMAS
15.1. Pirkimo sutartis (toliau - Sutartis) negali būti sudaroma iki tol, kol nesibaigė Viešųjų pirkimų įstatyme nustatyti tiekėjų pretenzijų pateikimo ir ieškinio pareiškimo terminai, išskyrus atvejus, kai pasiūlymą pateikia tik vienas tiekėjas.
15.2. Sutartis bus sudaryta su tuo tiekėju, kurio pasiūlymas pagal Pirkimo dokumentus bei Viešųjų pirkimų įstatymo nustatyta tvarka bus pripažintas laimėjusiu.
15.3. Sudarant Sutartį, joje negali būti keičiami laimėjusio tiekėjo pasiūlymo paslaugų įkainiai ir Pirkimo dokumentuose nustatytos pirkimo sąlygos.
15.4. Tiekėjas, kurio pasiūlymas nustatytas laimėjusiu, sudaryti Sutartį kviečiamas raštu ir jam nurodomas laikas, iki kada jis turi sudaryti Sutartį.
15.5. Jeigu tiekėjas, kuriam buvo pasiūlyta sudaryti Sutartį, raštu atsisako ją sudaryti arba iki perkančiosios organizacijos nurodyto laiko nepasirašo Sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti Sutartį.
15.6. Jeigu pirkimą laimėjęs tiekėjas atsisako sudaryti Sutartį, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti Sutartį. Prieš siūlant sudaryti Sutartį, Perkančioji organizacija patikrina to tiekėjo dokumentus, kurie patvirtina jo atitiktį kvalifikacijos reikalavimams (jeigu taikoma) ir ar jo pasiūlymas tenkina kitas konkurso dokumentų 12.10 punkto sąlygas.
15.7. Pridedamas Paslaugų teikimo sutarties projektas (Pirkimo dokumentų 4 priedas).

UŽSIENIO SVEČIŲ IR DELEGACIJŲ PRIĖMIMO, KONFERENCIJŲ, SEMINARŲ, OFICIALIŲ RENGINIŲ IR TARNYBINIŲ KELIONIŲ, APGYVENDINIMO PASLAUGŲ ORGANIZAVIMO PIRKIMO TECHNINĖ SPECIFIKACIJA
1. PIRKIMO OBJEKTAS
     1.1. Vyriausioji rinkimų komisija (toliau – užsakovas, perkančioji organizacija) perka užsienio svečių ir delegacijų priėmimo, konferencijų, seminarų, oficialių renginių ir tarnybinių kelionių, apgyvendinimo paslaugų (toliau – paslaugos) organizavimą. 
1.2. Paslaugas sudaro: 
1.2.1. Užsakovo svečių, delegacijų ir / arba trečiųjų asmenų priėmimo ir oficialių renginių (konferencijų, seminarų, mokymų ir pan.) organizavimas; 
1.2.2. Viešojo maitinimo organizavimas Lietuvoje / užsienyje;
1.2.3. Apgyvendinimo viešbutyje organizavimas Lietuvoje/ užsienyje;
1.2.4. Tarnybinių kelionių oro, vandens, sausumos transportu organizavimas;
1.2.5. Transporto priemonių nuomos Lietuvoje / užsienyje organizavimas;
1.2.6. Vizos ir kitų kelionės dokumentų parengimo, įforminimo, tvarkymo ir pristatymo organizavimas;
1.2.7. Registracijos mokesčio į konferenciją, seminarą ar kitokį panašų renginį Lietuvoje / užsienyje įforminimas;
1.2.8. Kultūrinių paslaugų (ekskursijų, gidų paslaugų, bilietų pirkimo į muziejų / renginį / koncertą) organizavimas Lietuvoje / užsienyje.
1.3. Paslaugos bus perkamos pagal perkančiosios organizacijos poreikį. 
1.4. Pirkimo sutarties terminas – 36 (trisdešimt šeši) mėnesiai.
2. PIRKIMO OBJEKTO APIMTYS
2.1. Viešojo pirkimo - pardavimo sutarties galiojimo laikotarpiu, perkančioji organizacija planuoja įsigyti paslaugas, kurių vertė sutarties galiojimo laikotarpiu preliminariai sudarys 134 000,00 Eur be PVM (162 140,00 Eur su PVM). 
3. REIKALAVIMAI DĖL TARNYBINIŲ KELIONIŲ ORO, VANDENS, SAUSUMOS TRANSPORTU  IR APGYVENDINIMO VIEŠBUTYJE ORGANIZAVIMO
3.1. Perkančioji organizacija planuoja tarnybinių kelionių paslaugas užsienyje. Detali informacija apie numatomas įsigyti tarnybinių kelionių organizavimo paslaugas bus pateikiama kiekvieno konkretaus užsakymo metu teikėjo nurodytu kontaktiniu el. paštu. 
3.2. Teikėjas sutarties vykdymo metu turi pateikti kelionės organizavimo pasiūlymus perkančiosios organizacijos nurodytu el. paštu per 1 (vieną) darbo dieną nuo perkančiosios organizacijos užsakymo pateikimo dienos. 
3.3. Teikėjas įsipareigoja vykdyti užsakymą dėl perkančiosios organizacijos pasirinkto skrydžio, apgyvendinimo ir kitų panašių paslaugų (vandens, oro transporto paslaugų organizavimo), tik gavęs raštišką (el. paštu) perkančiosios organizacijos užsakymo patvirtinimą. Teikėjas privalo ištaisyti dėl jo (jo darbuotojų ar subteikėjų) kaltės atsiradusius trūkumus savo sąskaita.
3.4. Teikėjas privalo nedelsiant raštu ar telefonu informuoti perkančiąją organizaciją apie bet kokius pasikeitimus, susijusius su kelionių organizavimo paslaugų teikimu.
3.5. Teikėjas turi teikti aptarnavimą 24 valandas per parą, 7 dienas per savaitę, užtikrinantį nuolatinę pagalbą atsiradus bet kokiems neaiškumams ar įvykus nenumatytiems atsitikimams kelionės metu ar po jos, imtis visų reikalingų priemonių krizinių bei neeilinių situacijų kilimo atvejais.
3.6. Teikėjas turi pateikti ne mažiau kaip 3 (tris) kelionės maršrutų pasiūlymus, iš kurių perkančioji organizacija išsirenka optimalų, jos poreikius atitinkantį pasiūlymą. Kelionės maršrutai siūlomi ekonomine klase, be nakvynių tarpiniuose miestuose, išskyrus atvejus, kai nėra įmanoma gauti bilietų ekonomine klase arba ekonomiškesnis kelionės maršrutas yra verslo klase. Jei neįmanoma pasiekti kelionės tikslo be persėdimų, maršrutas parenkamas su mažiausiu (iš galimų variantų) persėdimų skaičiumi. Perkančioji organizacija gali paprašyti teikėjo pateikti momentines ekrano kopijas, kuriose matytųsi paieškos rezultatai ir kiti galimi kelionės maršrutai, kurių teikėjas nepasiūlė (kai tai įmanoma).
3.7. Jei netiesioginį skrydį vykdo skirtingos oro linijų bendrovės ir ne dėl skrendančiojo kaltės pavėluojama į kitą užsakytą reisą, paslaugų teikėjas privalo tarpininkauti, kad būtų rastas kainos ir laiko atžvilgiu optimalus variantas nuskraidinti keleivį iki galutinės maršruto vietos.
3.8. Teikėjas siūlydamas oro transporto paslaugas turi siūlyti aviakompanijų Tarptautinės oro transporto asociacijos (toliau – IATA) narių bilietus, o perkančiajai organizacijai paprašius ir aviakompanijų nesančių IATA narėmis bilietus.
3.9. Skrendant į Europos ar kitą žemyno dalį ar žemyną su persėdimais, tarpiniai oro uostai ir laukimo laikas tarp persėdimų suderinamas konkretaus užsakymo vykdymo metu.
3.10. Perkančiajai organizacijai turi būti leidžiama keisti arba grąžinti aviabilietus be apribojimų, jei tai leidžia aviakompanijų nustatytos bilietų pardavimo taisyklės. Jei šios taisyklės to neleidžia, aviabilietai keičiami ar grąžinami su aviakompanijų bilietų pardavimo taisyklėse nustatyta priemoka arba bauda. Ar perkančiajai organizacijai bus reikalingi bilietai su galimybe keisti arba grąžinti be apribojimų, nurodoma konkretaus užsakymo metu.
3.11. Jeigu bet kokios trumpalaikės akcijos metu kuri nors oro linijų bendrovė tam tikriems maršrutams taiko kainas, mažesnes už rinkos, teikėjas irgi atitinkamai sumažina lėktuvo bilietų kainas analogiškiems maršrutams, jei tų kainų sąlygos bei galiojimo ir pardavimo reikalavimai atitinka paslaugų gavėjo planuojamos kelionės poreikį.
3.12. Paslaugų gavėjas, bendradarbiaudamas su oro linijų bendrovėmis, turi teisę patikrinti, ar paslaugų teikėjo siūlomas bilieto tarifas atitinka oro linijų bendrovės paslaugų gavėjui suteiktą tarifą, ir esant nesutapimų, taikyti sutartyje numatytas sankcijas.
3.13. Esant poreikiui teikėjas turi organizuoti keliones, derinant kelias transporto rūšis: lėktuvus, autobusus, traukinius ir kitas transporto priemones, teikti transporto priemonių nuomos užsienyje paslaugas.
3.14. Paslaugų teikėjas negali siūlyti oro linijų bendrovių tarifų, kurie yra skirti parduoti kartu su kitomis paslaugomis (poilsinėmis ir laisvalaikio kelionėmis) arba kai lieka nepanaudotas nors vienas skrydžio segmentas.
3.15. Organizuodamas kelionę oro, vandens ar sausumos transportu teikėjas turi:
3.15.1. teikti pagalbą užsakant, keičiant, grąžinant bilietus;
3.15.2. tarpininkauti tarp keleivio ir galutinio paslaugos teikėjo, užtikrinant apgyvendinimą, ir teikti pagalbą transporto vėlavimo, atšaukimo, atidėjimo ar atsisakymo vežti atvejais;
3.15.3. vykdyti perkančiosios organizacijos darbuotojų registraciją į skrydžius / keliones;
3.15.4. užsakyti bagažą, jei yra poreikis;
3.15.5. atstovauti perkančiosios organizacijos interesus ir bendrauti su vežėjų kompanijomis dėl dingusio ar sugadinto bagažo;
3.15.6. spręsti visas kitas kelionės metu atsiradusias problemas.
3.16. Esant poreikiui, teikėjas turi teikti vizų ir kitų kelionei būtinų dokumentų įforminimo bei išdavimo organizavimo paslaugas kelionės į užsienio valstybę laikotarpiui, atsižvelgiant į šalį ar regioną į kurią vykstama. Perkančioji organizacija konkretaus užsakymo metu su teikėju suderina per kiek laiko turi būti padarytos vizos ar kiti kelionei būtini dokumentai. Perkančiajai organizacijai pageidaujant, teikėjas rūpinasi visais reikiamais dokumentais, susijusiais su vizų ar kitų kelionei reikalingų dokumentų įforminimo bei išdavimo organizavimu, t. y. atvažiuoja pasiimti pasų, nuotraukų ir pan. Sutvarkius vizas, teikėjas pasus nedelsiant grąžina perkančiajai organizacijai. 
3.17. Teikėjas teikia autobusų, traukinių ir vandens transporto bilietų rezervacijos ir jų pardavimo (jei įmanoma) organizavimo paslaugas. Perkančiajai organizacijai turi būti leidžiama keisti arba grąžinti bilietus be apribojimų, jei tai leidžia vežėjų nustatytos bilietų pardavimo taisyklės. Jei šios taisyklės to daryti neleidžia, bilietai keičiami arba grąžinami su atitinkamų vežėjų bilietų pardavimo taisyklėse nustatyta priemoka arba bauda. 
3.18. Esant poreikiui, teikėjas turi organizuoti transportą iš oro uosto, viešbučio ir atgal.
3.19. Perkančiajai organizacijai nurodžius, teikėjas organizuoja automobilio nuomą perkančiosios organizacijos užsakyme nurodytam kelionės laikotarpiui.
3.20. Perkančiajai organizacijai nurodžius, teikėjas organizuoja vykstančiųjų į užsienį darbuotojų kelionės draudimą – vykstančių į užsienį darbuotojų nelaimingų atsitikimų, medicininių išlaidų ar kitokios rūšies (bagažo praradimo, neįvykusios kelionės ar kitokį reikalingą draudimą).
3.21. Teikėjas, teikdamas viešbučių rezervavimo ir apgyvendinimo juose organizavimo paslaugas, turi pateikti, kai tai įmanoma, ne mažiau kaip 3 (tris) perkančiosios organizacijos užsakyme nurodytus reikalavimus, atitinkančių viešbučių pasiūlymus, jei nenurodyta kitaip. Paslaugos teikėjo siūlomi viešbučiai turi būti ne žemesnio kaip 3 žvaigždučių standarto klasės. Perkančioji organizacija gali paprašyti teikėjo pateikti momentines ekrano kopijas, kuriose matytųsi  paieškos rezultatai ir kiti galimi viešbučiai, kurių teikėjas nepasiūlė (kai tai įmanoma). Paslaugos teikėjas, teikdamas apgyvendinimo paslaugos pasiūlymus, turi atsižvelgti į susisiekimą miesto transportu tarp viešbučio ir perkančiosios organizacijos nurodytos renginio vietos (adreso) ir parinkti geriausius variantus, kurie būtų nutolę nuo perkančiosios organizacijos nurodytos vietos ne daugiau nei 4 km atstumu, nebent nėra nė vieno reikalavimus atitinkančio viešbučio 4 km spinduliu. Tuo atveju, kai konkrečiame viešbutyje organizuojamas renginys (konferencija ar pan.), į kurį vyksta perkančiosios organizacijos atstovas ir ši informacija nurodoma užsakyme, apgyvendinimo paslauga turi būti siūloma nurodytame viešbutyje, jeigu jame yra laisvų vietų. Teikėjo siūloma šio viešbučio kambario (-ių) kaina negali būti didesnė, nei oficialiai skelbiama pageidauto viešbučio kambario (-ių) kaina ar renginio, į kurį vyksta perkančiosios organizacijos atstovas, organizatorių siūloma kaina. Jeigu laisvų vietų nėra, teikėjas turi siūlyti kitus viešbučius, esančius arčiausiai renginio vietos.
3.22. Apgyvendinimo vietos nuomos kaina neturi viršyti Lietuvos Respublikos finansų ministro 1996 m. lapkričio 21 d. įsakymu Nr. 116 (su pakeitimais) patvirtintų dienpinigių ir gyvenamojo ploto nuomos normų vykstantiems į užsienio komandiruotės normų. 
3.23. Perkančiosios organizacijos pageidavimu teikėjas turi pakeisti, atšaukti viešbučių rezervacijas be teikėjo taikomo papildomo mokesčio.
3.24. Teikėjas turi garantuoti nurodytą viešbučio rezervacijos kainą konkrečiam užsakymui, t. y. perkančiosios organizacijos darbuotojui nuvykus į pasirinktą viešbutį neturi būti taikomi jokie papildomi mokesčiai, išskyrus tuos atvejus, kai atitinkamą mokestį turi susimokėti pats į šalį atvykęs darbuotojas (pavyzdžiui, miesto mokestį).
3.25. Rezervuoti vienviečius standartinio tipo kambarius su pusryčiais, išskyrus atvejus, kai perkančiosios organizacijos užsakyme nurodoma kitaip.
3.26. Teikėjas turi konsultuoti visais kelionių organizavimo klausimais be papildomo mokesčio.
3.27. Teikėjas turi spręsti visas kitas užsakymo vykdymo metu atsiradusias problemas.
4. REIKALAVIMAI DĖL RENGINIŲ ORGANIZAVIMO,  VIEŠOJO MAITINIMO, KULTŪRINIŲ PASLAUGŲ SUTEIKIMO ORGANIZAVIMO
4.1. Perkančioji organizacija planuoja užsakovo svečių, delegacijų ir / arba trečiųjų asmenų priėmimo ir oficialių renginių (konferencijų, seminarų, mokymų ir pan.) organizavimo, viešojo maitinimo organizavimo Lietuvoje / užsienyje, kultūrinių paslaugų (ekskursijų, gidų paslaugų, bilietų pirkimo į muziejų / renginį / koncertą) organizavimo Lietuvoje / užsienyje paslaugas (toliau – paslaugos, renginiai). Detali informacija apie numatomas įsigyti paslaugas bus pateikiama kiekvieno konkretaus užsakymo metu teikėjo nurodytu el. paštu. 
4.2. Teikėjas turi pateikti paslaugų pasiūlymus perkančiosios organizacijos nurodytu el. paštu per 3 (tris) darbo dienas nuo perkančiosios organizacijos užsakymo pateikimo dienos.
4.3. Teikėjas įsipareigoja vykdyti užsakymą dėl perkančiosios užsakytų paslaugų tik gavęs raštišką (el. paštu) perkančiosios organizacijos užsakymo patvirtinimą. 
4.4. Teikėjas privalo nedelsiant raštu ar telefonu informuoti perkančiąją organizaciją apie bet kokius pasikeitimus, susijusius su paslaugų teikimu.
4.5. Reikalavimai dėl užsakovo svečių, delegacijų ir / arba trečiųjų asmenų priėmimo ir oficialių renginių (konferencijų, seminarų ir pan.) organizavimo:
4.5.1. Teikėjas privalo pateikti visus galimus pasiūlymus, minimaliai bent 3 variantus (jei įmanoma), nurodant jų kainas.
4.5.2. Paslaugos rezervacija atliekama perkančiajai organizacijai išsirinkus tinkamą variantą iš pasiūlytų.
4.5.3. Paslaugas sudaro:
4.5.3.1. patalpų renginiui suradimas ir rezervavimas;
4.5.3.2. renginiui reikalingos įrangos, priemonių parengimas ir / ar užsakymas;
4.5.3.3. registracijos į renginį atlikimas;
4.5.3.4. renginio dalyvių apgyvendinimo paslaugos;
4.5.3.5. kitų, su renginiu susijusių, paslaugų organizavimas.
4.6. Svečių / dalyvių skaičius bus skirtingas kiekvienam konkrečiam perkančiosios organizacijos užsakymui.
4.7. Perkančiosios organizacijos pageidavimu paslaugų teikėjas keičia ir (ar) atšaukia rezervacijas taikydamas galutinių paslaugų teikėjų mokesčius. 
4.8. Reikalavimai viešojo maitinimo organizavimo paslaugoms:
4.8.1. Teikėjas privalo pateikti visus galimus pasiūlymus, minimaliai bent 3 variantus (jei įmanoma), nurodant jų kainas.
4.8.2. Maitinimo paslaugos rezervacija atliekama perkančiajai organizacijai išsirinkus tinkamą variantą iš pasiūlytų.
4.8.3. Meniu (maistas, gėrimai) suderinamas ir užsakomas po rezervacijos atlikimo pagal perkančiosios organizacijos poreikį.
4.8.4. Svečių skaičius skirtingas kiekvienam konkrečiam perkančiosios organizacijos užsakymui.
4.8.5. Turi būti galimi išvykstamojo maitinimo užsakymai.
4.8.6. Svečių / dalyvių skaičius skirtingas kiekvienam konkrečiam perkančiosios organizacijos užsakymui.
4.8.7. Perkančiosios organizacijos pageidavimu, paslaugų teikėjas keičia ir (ar) atšaukia rezervacijas taikydamas galutinių paslaugų teikėjų mokesčius. 
4.9. Reikalavimai kultūrinio paslaugų organizavimui:
4.9.1. Teikėjas privalo pateikti visus galimus pasiūlymus, minimaliai bent 3 variantus (jei įmanoma).
4.9.2. Paslaugos rezervacija atliekama perkančiajai organizacijai išsirinkus tinkamą variantą iš pasiūlytų.
4.9.3. Kultūrines paslaugas sudaro:
4.9.3.1. gidų paslaugos įvairiomis kalbomis;
4.9.3.2. ekskursijų Lietuvoje / užsienyje užsakymas;
4.9.3.3. bilietų į kultūrinius renginius rezervacija ir nupirkimas;
4.9.3.4. bilietų į muziejus, galerijas ir kitus lankomus objektus nupirkimas;
4.9.3.5. koncertinės programos (svečių priėmimui) užsakymas.
4.9.4.  Dalyvių skaičius skirtingas kiekvienam konkrečiam perkančiosios organizacijos užsakymui;
4.9.5. Perkančiosios organizacijos pageidavimu paslaugų teikėjas keičia ir (ar) atšaukia kultūrines paslaugas teikėjų rezervacijas taikydamas galutinių paslaugų teikėjų mokesčius.
4.10. Reikalavimai transporto priemonių nuomos organizavimo paslaugoms:
4.10.1. Teikėjas privalo pateikti visus galimus pasiūlymus, minimaliai bent 3 variantus (jei įmanoma), nurodant jų kainas.
4.10.2. Paslaugos rezervacija atliekama perkančiajai organizacijai išsirinkus tinkamą variantą iš pasiūlytų.
4.10.3. Transporto nuomos paslaugos organizuojamos šių rūšių transporto priemonėmis: autobusais, mikroautobusais, lengvaisiais automobiliais ar kt. priemonėmis.
4.10.4. Nuomojamas transportas turi atitikti visus konkrečiai transporto rūšiai keliamus reikalavimus.
4.10.5. Transporto nuomos paslaugos organizuojamos su vairuotojais. 
4.10.6. Perkančiosios organizacijos pageidavimu, paslaugų teikėjas pakeičia ir (ar) atšaukia transporto rezervacijas taikydamas galutinių paslaugų teikėjų mokesčius.
5. PASIŪLYMŲ RENGIMAS, PATEIKIMAS, KEITIMAS
5.1. Teikėjas pasiūlyme turės pateikti fiksuotas kainas, perkančiosios organizacijos mokamas už techninės specifikacijos 1.2 p. numatytų paslaugų organizavimą.
5.2. Teikėjas negali siūlyti neigiamo aptarnavimo mokesčio procento, t. y. nuolaidos.
5.3. Visi pasiūlyme nurodyti skaičiai turi būti nurodomi dviejų skaičių po kablelio tikslumu. Visi aritmetiniai veiksmai susiję su balų skaičiavimu teikėjų pasiūlymų vertinimo procedūros metu ir teikėjo pasiūlymo kainų bei palyginamųjų verčių skaičiavimu turi būti atliekami dviejų skaičių po kablelio tikslumu, taikant matematinę apvalinimo taisyklę, t. y. antras skaičius po kablelio turi būti apvalinamas į didžiąją pusę tik jeigu trečias skaičius po kablelio yra 5 ar didesnis už 5.
5.4. Tiekėjas turi būti Tarptautinės oro vežėjų asociacijos (IATA) narys.  Kartu su pasiūlymu tiekėjas turi pateikti Tarptautinės oro vežėjų asociacijos (IATA) sertifikatą ar kitą lygiavertį dokumentą, patvirtinantį IATA narystę. 
Pirkimo dokumentų 2 priedas

(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie Tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Lietuvos Respublikos vyriausiajai rinkimų komisijai

 
[bookmark: _Hlk517694748]PASIŪLYMAS 
UŽSIENIO SVEČIŲ IR DELEGACIJŲ PRIĖMIMO, KONFERENCIJŲ, SEMINARŲ, OFICIALIŲ RENGINIŲ IR TARNYBINIŲ KELIONIŲ, APGYVENDINIMO PASLAUGŲ ORGANIZAVIMO

____________________
(Data)
____________________
(Vieta)
1  lentelė. Kontaktiniai duomenys
	Tiekėjo pavadinimas (jeigu dalyvauja ūkio subjektų grupė surašomi visų dalyvių pavadinimai)
	


	Tiekėjo adresas (jeigu dalyvauja ūkio subjektų grupė surašomi visų dalyvių adresai)
	


	Juridinio asmens kodas (jeigu dalyvauja ūkio subjektų grupė, surašomi visų dalyvių kodai)
	

	Už pasiūlymą atsakingo asmens vardas, pavardė
	


	Telefono numeris
	


	El. pašto adresas
	




Šiuo pasiūlymu pažymime, kad sutinkame su visais reikalavimais nustatytais pirkimo dokumentuose, paskelbtuose Viešųjų pirkimų tarnybos Centrinėje viešųjų pirkimų informacinėje sistemoje.
Taip pat patvirtiname, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti pirkimo dokumentuose. Taip pat patvirtiname, kad nesame susijęs su jokiu galimu interesų konfliktu, nedalyvavome rengiant pirkimo dokumentus, o taip pat nesame susiję su jokia kita suinteresuota šalimi.
Suprantame, kad išaiškėjus aukščiau nurodytoms aplinkybėms būsime pašalinti iš šio pirkimo ir mūsų pateiktas pasiūlymas bus atmestas.

2 lentelė. Siūlomoms paslaugoms atlikti bus pasitelkti šie subtiekėjai, kurių pajėgumais remiamasi1:
	Eil. Nr.
	Pavadinimas
	Adresas, tel. Nr.
	Pasitelkiamo subtiekėjo numatomų atlikti paslaugų pavadinimas
	Pasitelkiamo subtiekėjo paslaugų planuojama vertė2 procentais / eurais

	
	
	
	
	


1 Pildoma jei sutarties vykdymui bus pasitelkti subtiekėjai, kurių pajėgumais tiekėjas remiasi.
2 Pasitelkiamų subtiekėjų planuojamų atlikti paslaugų vertė įeina į bendrą pasiūlymo kainą.

3 lentelė. Siūlomoms paslaugoms atlikti bus pasitelkti šie subtiekėjai, kurių pajėgumais nesiremiama3:
	Eil. Nr.
	Pavadinimas
	Adresas, tel. Nr.
	Pasitelkiamo subtiekėjo numatomų atlikti paslaugų pavadinimas
	Pasitelkiamo subtiekėjo paslaugų planuojama vertė4 procentais / eurais

	
	
	
	
	


3 Pildoma jei sutarties vykdymui bus pasitelkti subtiekėjai, kurių pajėgumais tiekėjas nesiremia.
4 Pasitelkiamų subtiekėjų planuojamų atlikti pasaugų vertė įeina į bendrą pasiūlymo kainą.

4 lentelė. Siūlomoms paslaugoms atlikti bus pasitelkti šie asmenys, kuriuos ketinama įdarbinti (t. y. pasiūlymo pateikimo metu šie asmenys nėra tiekėjo darbuotojai):
	Eil. Nr.
	Vardas, pavardė
	Pasitelkiamo asmens numatomų atlikti paslaugų pavadinimas

	
	
	



Vadovaujantis Viešųjų pirkimų įstatymo 86 straipsnio 9 dalimi perkančioji organizacija per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka per CVP IS paskelbs laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurią laimėjęs dalyvis nurodys, kaip konfidencialią. Visas tiekėjo pasiūlymas ir paraiška negali būti laikomi konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija neturėtų būti laikoma informacija, nurodyta Viešųjų pirkimų įstatymo 20 straipsnio 2 dalies 1-4 punktuose.

5 lentelė. Šiame pasiūlyme yra pateikta ir konfidenciali informacija5:
	Eil. Nr.
	Pateikto dokumento pavadinimas
	Dokumento tekstas (nurodoma kuri informacija yra konfidenciali)

	1.
	
	


5 Pildyti tuomet, jei bus pateikta konfidenciali informacija. Tiekėjas negali nurodyti, kad konfidencialus yra pasiūlymo kaina arba, kad visas pasiūlymas yra konfidencialus.

Mes siūlome Užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugas, kurios visiškai atitinka pirkimo dokumentuose keliamus reikalavimus, tokiomis kainomis eurais:

6 lentelė. Užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugos.
	Eil. Nr.
	Paslaugos pavadinimas
	Įkainis6, Eur be PVM

	1
	2
	3

	1.
	Mokestis už užsakovo svečių, delegacijų ir / ar trečiųjų asmenų priėmimo ir oficialių renginių (konferencijų, seminarų, mokymų ir pan.) organizavimą**
	

	2.
	Mokestis už viešojo maitinimo organizavimą Lietuvoje**
	

	3.
	Mokestis už viešojo maitinimo organizavimą užsienyje**
	

	4.
	Mokestis už apgyvendinimo viešbutyje organizavimą Lietuvoje**
	

	5.
	Mokestis už apgyvendinimo viešbutyje organizavimą užsienyje*
	

	6.
	Mokestis už tarnybinių kelionių oro, vandens, sausumos transportu organizavimą *
	

	7.
	Mokestis už transporto priemonių nuomos Lietuvoje organizavimą**
	

	8.
	Mokestis už transporto priemonių nuomos užsienyje organizavimą**
	

	9.
	Mokestis už vizos ir kitų kelionės dokumentų parengimo, įforminimo, tvarkymo ir pristatymo organizavimą*
	

	10.
	Mokestis už registracijos mokesčio į konferenciją, seminarą ar kitokį panašų renginį Lietuvoje įforminimą**
	

	11.
	Mokestis už registracijos mokesčio į konferenciją, seminarą ar kitokį panašų renginį užsienyje įforminimą**
	

	12.
	Mokestis už kultūrinių paslaugų (ekskursijų, gidų paslaugų, bilietų pirkimo į muziejų / renginį / koncertą) organizavimą Lietuvoje**
	

	13.
	Mokestis už kultūrinių paslaugų (ekskursijų, gidų paslaugų, bilietų pirkimo į muziejų / renginį / koncertą) organizavimą užsienyje**
	

	
	Bendra įkainių suma vertinimui8, Eur be PVM7
	

	
	PVM suma (Eur)
	

	
	Bendra įkainių suma vertinimui8, Eur su PVM7
	


* Atlygis nurodomas už paslaugų teikimą vienam asmeniui vienos kelionės metu, įskaičiuojant visus mokesčius ir visas išlaidas.
** Atlygis nurodomas už paslaugų teikimą vienam užsakymui, įskaičiuojant visus mokesčius ir visas išlaidas.
6 Nurodoma dviejų skaičių po kablelio tikslumu.
7 Tais atvejais, kai pagal galiojančius teisės aktus tiekėjui nereikia mokėti PVM, nurodoma priežastis, dėl kurios nemokamas PVM ir 6 lentelėje įkainiai ir bendra įkainių suma vertinimui nurodoma be PVM.
8 Bendra kaina vertinimui bus naudojama tik pasiūlymų palyginimui. 
PASTABA: Teikėjas negali siūlyti neigiamo aptarnavimo mokesčio procento, t. y. nuolaidos.



7 lentelė. Kartu su pasiūlymu pateikiame šiuos dokumentus:
	Eil. Nr.
	Pateiktų dokumentų pavadinimas

	
	

	
	



Pasiūlymas galioja Pirkimo dokumentų 7.14 punkte  numatytą terminą.



________________________________                ____________           		 ________________
(Tiekėjo vadovo  arba jo įgalioto asmens 	            (parašas)                    		(Vardas ir pavardė) 
pareigų  pavadinimas)

Pirkimo dokumentų 4 priedas

UŽSIENIO SVEČIŲ IR DELEGACIJŲ PRIĖMIMO, KONFERENCIJŲ, SEMINARŲ, OFICIALIŲ RENGINIŲ, TARNYBINIŲ KELIONIŲ ORGANIZAVIMO IR APGYVENDINIMO PASLAUGŲ TEIKIMO SUTARTIES PROJEKTAS
20       m.                           d. Nr.
Vilnius

Lietuvos Respublikos vyriausioji rinkimų komisija (toliau – Paslaugų gavėjas), atstovaujama Lietuvos Respublikos vyriausiosios rinkimų komisijos pirmininkės Linos Petronienės, veikiančios pagal Lietuvos Respublikos rinkimų kodeksą, ir 
Pavadinimas (toliau – Paslaugų teikėjas), atstovaujama (-as) pareigos, vardas, pavardė, veikiančio (-os) pagal dokumentas, kurio pagrindu veikia asmuo,
sudarė šią užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugų teikimo sutartį (toliau - Sutartis), kurioje Paslaugų teikėjas ir Paslaugų gavėjas kartu vadinami šalimis, o kiekvienas atskirai – šalimi.


1. SUTARTIES DALYKAS
1.1. Ši sutartis sudaryta vadovaujantis supaprastinto atviro pirkimo dokumentais, pirkimo Nr..... ir nuolatinės viešųjų pirkimų komisijos 20... m. ...... d. protokolu Nr VŠ.pro-....(4.34). Kodai pagal Bendrąjį viešųjų pirkimų žodyną: pagrindinis kodas – 79952000-2; papildomi kodai –  63510000-7, 55100000-1, 55300000-3.
1.2. Sutartyje nustatytomis sąlygomis ir tvarka Paslaugų teikėjas įsipareigoja Paslaugų gavėjui suteikti Sutarties 2 priede nurodytas užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugas (toliau – Paslaugos), o Paslaugų gavėjas įsipareigoja iš Paslaugų teikėjo priimti kokybiškai suteiktas Paslaugas ir sumokėti už jas Paslaugų kainą. 

2. SUTARTIES KAINA IR MOKĖJIMO SĄLYGOS
 2.1. Sutarties vertė 162 140,00 Eur (vienas šimtas šešiasdešimt du tūkstančiai vienas šimtas keturiasdešimt eurų), įskaitant pridėtinės vertės mokestį (toliau – PVM): 
2.1.1. Sutarties kaina be PVM – 134 000,00 Eur (vienas šimtas trisdešimt keturi tūkstančiai eurų);
2.1.2. PVM sudaro 28 140,00 Eur (dvidešimt aštuonis tūkstančius vieną šimtą keturiasdešimt eurų).
2.2. Sutarčiai taikoma fiksuoto įkainio su peržiūra kainodara.
2.3. Detalūs Paslaugų įkainiai nurodyti Sutarties 1 priede.
2.4. Sutarties 1 priede nurodyti įkainiai, peržiūrimi pasikeitus PVM ir (arba) pasikeitus kainų lygiui) (jeigu pagal Lietuvos Respublikos statistikos departamento duomenis Lietuvos Respublikos Metinė infliacija (pagal vartotojų kainų indeksą (VKI)) pasiekia 10 ar daugiau procentų arba Metinė defliacija pasiekia 10 ar mažiau procentų ribą (duomenų šaltinis - http://www.stat.gov.lt):
2.4.1. Sutarties 1 priede nurodytų įkainių perskaičiavimas dėl pasikeitusio kainų lygio:
2.4.1.1. įkainių perskaičiavimas gali būti atliekamas ne anksčiau kaip po 12 (dvylikos) mėnesių nuo Sutarties įsigaliojimo;
2.4.1.2. Paslaugų įkainiai Sutarties galiojimo metu gali būti perskaičiuojami (keičiami) ne dažniau kaip vieną kartą per 12 (dvylika) mėnesius;
2.4.1.3. Paslaugų įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius;
2.4.1.4. Perskaičiavus Paslaugų įkainius pasirašomas Sutarties pakeitimas. Perskaičiuoti įkainiai įsigalioja nuo Sutarties pakeitimo pasirašymo dienos.
2.4.2. Sutarties kaina dėl pasikeitusių mokesčių bus perskaičiuojama tokia tvarka:
2.4.2.1 pasikeitus PVM, sutarties kaina bus perskaičiuojama. Pasikeitus kitiems mokesčiams, sutarties kaina nebus perskaičiuojama;
2.4.2.2. pasikeitus PVM tarifo dydžiui, sutarties kainą sudarantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;
2.4.2.3. atskiras rašytinis susitarimas dėl kainų perskaičiavimo pasikeitus mokesčiams nebus pasirašomas, perskaičiuotos kainos taikant naują PVM tarifą nurodomos PVM  sąskaitoje faktūroje;
2.4.2.4. perskaičiuotos kainos pradedamos taikyti nuo pakeisto PVM tarifo įsigaliojimo dienos.
2.5. Už faktiškai suteiktas Paslaugas, Paslaugų teikėjas PMV sąskaitas faktūras Paslaugų gavėjui privalo pateikti naudodamasis informacine sistema „SABIS“, ne vėliau, kaip iki sekančio mėnesio 10 dienos. Paslaugų teikėjo pateikta ir Paslaugų gavėjo priimta PVM sąskaita faktūra prilyginama paslaugų perdavimo priėmimo aktui.
2.6. Už faktiškai suteiktas Paslaugas, Paslaugų gavėjas paslaugų teikėjui sumoka ne vėliau kaip per 30 (trisdešimt) kalendorinių dienų nuo sąskaitos faktūros gavimo dienos. Mokėjimas atliekamas pavedimu į sąskaitoje faktūroje nurodytą Paslaugų teikėjo banko sąskaitą. 
2.7. Jei už tinkamai suteiktas Paslaugas, Paslaugų gavėjas laiku negali atsiskaityti dėl iš valstybės biudžeto laiku jam neskirtų asignavimų, apie tai Paslaugų teikėjas informuojamas raštu ne vėliau kaip per 3 dienas nuo Sutarties 2.6 punkte nurodyto termino pabaigos. Šiuo atveju Paslaugų teikėjas neturi teisės į netesybas (delspinigius).
2.8. Šios sutarties kaina ir kiti mokėjimai pagal šią sutartį (jei tokių yra) yra apskaičiuojami ir atliekami eurais.
2.9. Sąskaitoje faktūroje, be kitų privalomų rekvizitų, privalo būti įrašytas sutarties numeris, Paslaugų gavėjo banko sąskaitos numeris.

3. SUTARTIES VYKDYMAS
[bookmark: _Hlk156384157]3.1. Paslaugos turi būti teikiamos 36 mėnesius nuo sutarties pasirašymo dienos arba iki bus išnaudota Sutarties 2.1 punkte nurodyta Sutarties vertė. Paslaugos teikiamos pagal Paslaugų gavėjo poreikį. Paslaugų gavėjas, užsakymus Paslaugų teikėjui pagal šią Sutartį, pradės teikti tik pasibaigus šiuo metu galiojančiai „Užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugų teikimo“ sutarčiai. Preliminariai planuojama, kad užsakymai Paslaugų teikėjui pagal šią Sutartį bus pradėti teikti 2025 m. balandžio mėn. arba anksčiau, jeigu atsiras toks poreikis, arba vėliau, jeigu poreikio nebus.
3.2. Už Sutarties vykdymą yra atsakingi Sutarties šalių darbuotojai:
3.2.1. Paslaugų gavėjo darbuotojas – pareigos, vardas, pavardė, telefono numeris, el. pašto adresas;
3.2.2. Paslaugų teikėjo darbuotojas - pareigos, vardas, pavardė, telefono numeris, el. pašto adresas. 
3.3. Už Sutarties ir jos pakeitimų paskelbimą atsakingas asmuo – pareigos, vardas, pavardė, telefono numeris, el. pašto adresas.

4. PASLAUGŲ TEIKĖJO TEISĖS IR PAREIGOS
4.1. Paslaugų teikėjas įsipareigoja:
4.1.1. Paslaugas teikti laiku, savo rizika ir sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius;
4.1.2. Paslaugas teikti pagal Sutarties 2 priede nurodytus reikalavimus;
4.1.3. savo lėšomis ir pajėgomis ištaisyti netinkamai suteiktas Paslaugas ne vėliau kaip per 1 (vieną) kalendorinę dieną nuo pranešimo apie netinkamai suteiktas Paslaugas pateikimo dienos, bet ne vėliau, kaip iki užsakyme nurodytos Paslaugų suteikimo dienos;
4.1.4. laiku Paslaugų gavėjui pateikti PVM sąskaitą faktūrą už suteiktas Paslaugas;
4.1.5.užtikrinti, kad  Sutarties galiojimo metu Paslaugos būtų teikiamos laikantis aplinkos apsaugos reikalavimų:
4.1.5.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentacija, kuri turi būti pasirašoma, turi būti pasirašoma elektroniniu parašu;
4.1.5.2.  siekti, kad Paslaugai suteikti būtų neteršiama aplinka, nesukuriamas papildomas taršos šaltinis.
4.2. Paslaugų teikėjas turi teisę iš Paslaugų gavėjo gauti Sutarties vykdymui reikalingą informaciją.

5. PASLAUGŲ GAVĖJO TEISĖS IR PAREIGOS
5.1. Paslaugų gavėjas įsipareigoja:
5.1.1. teikti Paslaugų teikėjui, jam prašant, turimą, Sutarties vykdymui reikalingą informaciją; 
5.1.2. užtikrinti, kad Paslaugų teikėjui teikiama informacija būtų teisinga (neklaidinanti);
5.1.3. už tinkamai suteiktas Paslaugas, gavus PVM sąskaitą faktūrą, sumokėti Paslaugų teikėjui Sutartyje nustatyta tvarka ir terminais.
5.2. Paslaugų gavėjo teisės:
5.2.1. reikalauti iš Paslaugų teikėjo savo sąskaita ištaisyti netinkamai suteiktas Paslaugas ne vėliau, kaip per 1 (vieną ) kalendorinę dieną nuo Paslaugų gavėjo pranešimo apie netinkamai suteiktas Paslaugas pateikimo dienos, bet ne vėliau, kaip iki užsakyme nurodytos Paslaugų suteikimo dienos;
5.2.2. atsisakyti priimti Sutarties 2 priedo reikalavimų neatitinkančias Paslaugas;
5.2.3. netesybas (delspinigius ir (ar) baudas) išskaičiuoti iš Paslaugų teikėjo mokėtinų sumų;
5.2.4. kitos Sutartyje ir teisės aktuose nustatytos teisės.

6. ŠALIŲ ATSAKOMYBĖ
6.1. Jei Paslaugų teikėjas Sutartyje nustatytais terminais nesuteikia Paslaugų ir (arba) laiku nepašalina paslaugų teikimo trūkumų, tuomet moka Paslaugų gavėjui, pastarajam reikalaujant, 0,02 proc. dydžio delspinigius nuo laiku nesuteiktų (užsakytų) Paslaugų kainos, bet ne mažiau kaip 30,00 Eur (trisdešimt eurų), už kiekvieną uždelstą dieną. Delspinigių sumokėjimas neatleidžia nuo Sutarties įsipareigojimų vykdymo.
6.2. Jei Paslaugų gavėjas Sutartyje nustatytais terminais nesumoka už tinkamai suteiktas Paslaugas, tuomet moka Paslaugų teikėjui, pastarajam reikalaujant, 0,02 proc. dydžio delspinigius nuo tinkamai suteiktų Paslaugų kainos, bet ne mažiau kaip 30,00 Eur (trisdešimt eurų), už kiekvieną uždelstą dieną. Delspinigių sumokėjimas neatleidžia nuo Sutarties įsipareigojimų vykdymo.
6.3. Jei Paslaugų teikėjas vienašališkai, ne Sutartyje numatytais pagrindais nutraukia Sutartį arba iš Paslaugų teikėjo veiksmų tampa akivaizdu, kad Paslaugų teikėjas negalės Sutartyje numatytomis sąlygomis vykdyti Sutarties ir tai tampa Sutarties nutraukimo priežastimi iš Paslaugų gavėjo pusės, tuomet Paslaugų teikėjas, moka Paslaugų gavėjui 5.000,00 Eur (penkių tūkstančių eurų) dydžio baudą.
6.4. Jei Paslaugų teikėjas nepašalina Paslaugų trūkumų (atsisako juos šalinti), tuomet tokie trūkumai šalinami Paslaugų teikėjo sąskaita pasitelkiant trečiuosius asmenis. 
6.5. Šalys įsipareigoja susilaikyti nuo veiksmų, kuriais būtų pažeistos Sutarties sąlygos, kurie darytų žalą šalių interesams, geram vardui ir tarpusavio bendradarbiavimui.

7. KONFIDENCIALUMAS
7.1. Sutarties šalys įsipareigoja neatskleisti tretiesiems asmenims jokios, su Sutarties vykdymu susijusios informacijos, be išankstinio rašytinio kitos šalies sutikimo ir visą šią informaciją laikyti konfidencialia, nebent tokios informacijos atskleidimas būtų privalomas pagal Lietuvos Respublikoje galiojančius teisės aktus. Asmens duomenys, gauti vykdant Sutartį, privalo būti tvarkomi pagal Bendrojo duomenų apsaugos reglamento reikalavimus.
7.2. Sutarties šalys įsipareigoja nenaudoti ir neviešinti konfidencialios informacijos jokiais kitais tikslais, išskyrus teisės aktuose numatytus atvejus.
7.3. Paslaugų teikėjas neturi teisės naudoti Paslaugų gavėjo duomenų tiesioginės rinkodaros  tikslais (taip pat ir reklaminio pobūdžio pranešimams siųsti).
7.4. Sutartyje aptartos konfidencialumo sąlygos yra neterminuotos.
7.5. Šalių įsipareigojimai tvarkant asmens duomenis:
7.5.1. Vykdydamos Sutartį, Šalys, kaip duomenų valdytojos, vadovaudamosi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Sutarties vykdymo tikslu gali tvarkyti viena kitos darbuotojų ir kitų fizinių asmenų, pasitelktų šiai sutarčiai vykdyti, (toliau – Duomenų subjektai) asmens duomenis, būtinus pagal civilinius teisinius santykius reglamentuojančių teisės aktų reikalavimus (vardas, pavardė; kontaktiniai duomenys (darbo telefono numeris, darbo elektroninis paštas, darbovietės adresas); užimamos pareigos; įgaliojimų (atstovavimo) duomenys; Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu);
7.5.2. Šalys asmens duomenis saugo ne ilgiau nei 10 (dešimt) metų (pasibaigus Sutarčiai). Nebereikalingi asmens duomenys sunaikinami;
7.5.3. Šalys Sutarties pagrindu tvarkomus asmens duomenis turi teisę teikti teismams, kitoms valstybės institucijoms ir kitiems duomenų gavėjams, turintiems teisę asmens duomenis gauti iš Šalių;
7.5.4. Duomenų subjektai turi teisę susipažinti su Sutarties pagrindu tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, tuo atveju, kai duomenys tvarkomi esant Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą. Jeigu duomenys tvarkomi pažeidžiant teisės aktų reikalavimus – pateikti skundą kompetentingai priežiūros institucijai;
7.5.5. Šalis, prieš perduodama asmens duomenis kitai Šaliai Sutarties sudarymo ir (ar) vykdymo tikslu, įsipareigoja apie tai informuoti fizinius asmenis, kurių asmens duomenys bus perduodami.

8. NENUGALIMOS JĖGOS APLINKYBĖS
8.1. Sutarties šalys neatsako už dalinį ar visišką prisiimtų sutartinių įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos (force majeure) aplinkybių.
8.2. Sutarties šalis, kuri dėl nenugalimos jėgos aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 3 (tris) kalendorines dienas nuo aplinkybių atsiradimo ar paaiškėjimo dienos, raštu informuoti apie tai kitą šalį.
8.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Pažymos dėl nenugalimos jėgos aplinkybių patvirtinimo išduodamos vadovaujantis Nenugalimos jėgos (force majeure) aplinkybes liudijančių pažymų išdavimo tvarka, patvirtinta Lietuvos Respublikos  Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“.
8.4. Pagrindas atleisti nuo atsakomybės Sutarties šalį, kuri dėl nenugalimos jėgos aplinkybių negali įvykdyti savo sutartinių įsipareigojimų, atsiranda nuo nenugalimos jėgos aplinkybių atsiradimo ar paaiškėjimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Sutarties šalis laiku nepateikia pranešimo ar, nesant galimybės pateikti pranešimą, kitaip neinformuoja apie negalėjimą įvykdyti sutartinius įsipareigojimus, ji privalo kompensuoti kitai Sutarties šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
8.5. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti paslaugų teikėjui suteiktas, bet kuri Sutarties šalis turi teisę nutraukti Sutartį įspėdama apie tai kitą šalį prieš 5 (penkias) kalendorines dienas. Jei pasibaigus šiam 5 (penkių) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

9. SUTARTIES GALIOJIMAS, PAKEITIMAS IR NUTRAUKIMAS
9.1. Sutartis įsigalioja jos pasirašymo dieną. Jei Sutartis pasirašoma skirtingomis dienomis, tuomet jos įsigaliojimo data laikoma vėlesnė jos pasirašymo diena.
9.2 Sutartis galioja iki visiško Sutarties šalių įsipareigojimų įvykdymo.
[bookmark: _Hlk111127575]9.3. Paslaugų gavėjas turi teisę vienašališkai nutraukti Sutartį, jei Paslaugų teikėjas:
9.3.1. pažeidė Lietuvos Respublikos viešųjų pirkimų įstatymo (toliau – VPĮ) 89 straipsnio nuostatas;
9.3.2. pažeidžia esmines Sutarties sąlygas, nevykdo (netinkamai vykdo) Sutarties arba iš Paslaugų teikėjo veiksmų tampa akivaizdu, kad Paslaugų teikėjas negalės Sutartyje numatytomis sąlygomis vykdyti Sutarties arba jei Paslaugų teikėjas atsisako šalinti Paslaugų trūkumus.
9.4. Paslaugų gavėjas turi teisę vienašališkai nutraukti Sutartį jei paaiškėjo, kad su Paslaugų teikėju neturėjo būti sudaryta pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
9.5. Sutartis, jos 9.3 ir 9.4 punktuose numatytais atvejais, nutraukiama apie tai įspėjus Paslaugų teikėją prieš 5 (penkias) darbo dienas iki Sutarties nutraukimo.
9.6. Paslaugų gavėjas taip pat turi teisę vienašališkai nutraukti sutartį, jei Sutarties vykdymui nėra skiriamos lėšos iš valstybės biudžeto, apie tai informuojant Paslaugų teikėją prieš 30 (trisdešimt) kalendorinių dienų iki Sutarties nutraukimo dienos.
9.7. Šalys susitaria esminėmis Sutarties sąlygomis laikyti paslaugų suteikimo terminus, paslaugų įkainius, techninėje specifikacijoje nustatytus reikalavimus: paslaugų teikimo tvarką, paslaugų kokybės reikalavimus, paslaugų apimtis.
9.8. Sutartis gali būti nutraukiama Sutarties šalių rašytiniu susitarimu.
9.9. Sutarties nutraukimas neatleidžia šalių nuo įsipareigojimų visiškai atsiskaityti viena su kita, taip pat nepanaikina teisės reikalauti atlyginti nuostolius, atsiradusius dėl įsipareigojimų pagal Sutartį nevykdymo ar netinkamo vykdymo, net jeigu tokie įsiskolinimai tapo žinomi po Sutarties nutraukimo dienos.
9.10. Sutarties sąlygos jos galiojimo laikotarpiu gali būti keičiamos VPĮ 89 straipsnyje nustatyta tvarka. Neleidžiami tokie pakeitimai ar pasirinkimo galimybės, dėl kurių iš esmės pasikeistų Sutarties pobūdis.
9.11. Pasikeitus Sutarties šalių pavadinimams, adresams, telefonų numeriams, banko rekvizitams ar už Sutarties vykdymą atsakingiems asmenims, Sutarties šalys įsipareigoja per 3 (tris) darbo dienas nuo pasikeitimo raštu informuoti apie tai viena kitą. Šaliai informavus kitą šalį apie šiame papunktyje nurodytus pakeitimus, be papildomo rašytinio susitarimo šalys jais vadovaujasi ir taiko. Šalis, neįvykdžiusi šių reikalavimų, negali pareikšti pretenzijų ar atsikirtimų, kad šalių veiksmai, atlikti pagal paskutinius joms žinomus kitos šalies rekvizitus ir (ar) už Sutarties vykdymą atsakingų asmenų kontaktus, neatitinka Sutarties sąlygų arba kad ji negavo pranešimų, siųstų jai pagal tuos rekvizitus ir (ar) už Sutarties vykdymą atsakingų asmenų kontaktus.
9.12. Visi Sutarties pakeitimai ir papildymai galioja tik tada, kai jie sudaryti raštu, pasirašyti šalių ar jų įgaliotų atstovų, patvirtinti antspaudais (jei tokie yra). Sutarties pakeitimai ir (ar) papildymai yra neatskiriama Sutarties dalis.

10. GINČŲ SPRENDIMAS
10.1. Visi tarp Sutarties šalių kilę ginčai ar nesutarimai, susiję su Sutartimi, turi būti sprendžiami derybų būdu. Šalims nesutarus per 10 (dešimt) darbo dienų, ginčai sprendžiami Lietuvos Respublikos teisės aktų nustatyta tvarka Lietuvos Respublikos teismuose.


11. KITOS SĄLYGOS
11.1. Nė viena iš šalių neturi teisės perduoti trečiajam asmeniui teisių ir įsipareigojimų pagal šią Sutartį be rašytinio kitos šalies sutikimo.
11.2. Sutartyje nurodytas specialistas gali būti pakeistas kitu specialistu tik specialistui susirgus, susižalojus, patyrus traumą ar atsisakius teikti paslaugas. Paslaugų teikėjas prašymą dėl sutartyje nurodyto specialisto keitimo kitu specialistu Paslaugų gavėjui pateikia raštu, nurodydamas tokio keitimo priežastis. Paslaugų gavėjas turi teisę pareikalauti pakeisti specialistą, netinkamai atliekantį Sutartyje numatytas funkcijas, kitu specialistu. Paslaugų gavėjas reikalavimą dėl sutartyje nurodyto specialisto keitimo kitu specialistu Paslaugų teikėjui pateikia raštu, nurodydama tokio keitimo priežastis. Naujas specialistas turi būti ne žemesnės kvalifikacijos nei ta, kuri buvo nustatyta viešojo pirkimo, po kurio sudaryta Sutartis, pirkimo dokumentuose. Sutartyje nurodyto specialisto pakeitimas kitu specialistu įforminamas pasirašant atskirą susitarimą tarp Paslaugų teikėjo ir Paslaugų gavėjo. Specialisto (-ų) keitimo tvarkos pažeidimas laikomas esminiu Sutarties pažeidimu.
11.3. Sutarties 3 priede nurodyti subteikėjai (jei jie nurodyti) gali būti keičiami tik raštu informavus apie tai Paslaugų gavėją, nurodant pagrįstas keitimo priežastis ir gavus raštišką Paslaugų gavėjo sutikimą. Naujai siūlomas subteikėjas turi atitikti konkurso sąlygose keičiamam subteikėjui numatytus reikalavimus. Paslaugų teikėjas bet kokiu atveju atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subteikėjai. Pagrįstomis subteikėjo keitimo priežastimis laikomos priežastys, kai Paslaugų teikėjo pasiūlytas subteikėjas (-ai) dėl objektyvių priežasčių (subteikėjui bankrutavus ar susidarius analogiškai situacijai, nutrūkus teisiniams santykiams su Paslaugų teikėju, subtiekėjui atsisakius teikti paslaugas ir pan.) nebegali teikti visų ar dalies Sutartyje nurodytų Paslaugų. Paslaugų gavėjui sutikus su subteikėjo (-ų) pakeitimu, Paslaugų gavėjas kartu su Paslaugų teikėju raštu sudaro susitarimą dėl subteikėjo (-ų) pakeitimo. Šis susitarimas yra neatskiriama Sutarties dalis. Subteikėjo (-ų) keitimo tvarkos pažeidimas laikomas esminiu Sutarties pažeidimu.
11.4. Vykdydamos ir aiškindamos Sutarties sąlygas, taip pat spręsdamos Sutartyje neaptartus klausimus, Sutarties šalys vadovaujasi Lietuvos Respublikos įstatymais ir kitais teisės aktais.
11.5. Visi Sutarties šalių su Sutartimi susiję tarpusavio pranešimai yra pateikiami raštu Sutartyje nurodytais adresais. Skubūs pranešimai gali būti perduodami šalims Sutartyje nurodytais elektroninio pašto adresais. Tokiu atveju šalis, gavusi šią informaciją, privalo nedelsdama patvirtinti jos gavimo faktą.
11.6. Sutarties priedai:
11.6.1. 1 priedas „Paslaugų kaina“;
11.6.2. 2 priedas „Techninė specifikacija“;
11.6.3. 3 priedas „Specialistai“;
11.6.4. 4 priedas „Susitarimas dėl duomenų tvarkymo“;
11.6.5. 5 priedas „Subtiekėjai“.

12. ŠALIŲ REKVIZITAI
	Paslaugų gavėjas:
Lietuvos Respublikos vyriausioji rinkimų komisija
	
	Paslaugų teikėjas:
pavadinimas

	Įstaigos kodas 188607150
Gynėjų g. 8, 01109 Vilnius
Tel. +370 5 239 6902
Faksas +370 5 239 6960
A. s. LT07 7300 0100 0245 7425 
„Swedbank“, AB
	
	įstaigos/įmonės kodas 
adresas
telefonas
faksas
atsiskaitomoji banko sąskaita
bankas

	Komisijos pirmininkė
Lina Petronienė
	
	pareigos    
vardas pavardė




20... m.                           d.
Sutarties Nr.:      1 priedas


PASLAUGŲ ĮKAINIAI

	Eil. Nr.
	Paslaugos pavadinimas
	Įkainis, Eur be PVM

	1
	Mokestis už užsakovo svečių, delegacijų ir / ar trečiųjų asmenų priėmimo ir oficialių renginių (konferencijų, seminarų, mokymų ir pan.) organizavimą**
	

	2
	Mokestis už viešojo maitinimo organizavimą Lietuvoje**
	

	3
	Mokestis už viešojo maitinimo organizavimą užsienyje**
	

	4
	Mokestis už apgyvendinimo viešbutyje organizavimą Lietuvoje**
	

	5
	Mokestis už apgyvendinimo viešbutyje organizavimą užsienyje*
	

	6
	Mokestis už tarnybinių kelionių oro, vandens, sausumos transportu organizavimą *
	

	7
	Mokestis už transporto priemonių nuomos Lietuvoje organizavimą**
	

	8
	Mokestis už transporto priemonių nuomos užsienyje organizavimą**
	

	9
	Mokestis už vizos ir kitų kelionės dokumentų parengimo, įforminimo, tvarkymo ir pristatymo organizavimą*
	

	10
	Mokestis už registracijos mokesčio į konferenciją, seminarą ar kitokį panašų renginį Lietuvoje įforminimą**
	

	11
	Mokestis už registracijos mokesčio į konferenciją, seminarą ar kitokį panašų renginį užsienyje įforminimą**
	

	12
	Mokestis už kultūrinių paslaugų (ekskursijų, gidų paslaugų, bilietų pirkimo į muziejų / renginį / koncertą) organizavimą Lietuvoje**
	

	13
	Mokestis už kultūrinių paslaugų (ekskursijų, gidų paslaugų, bilietų pirkimo į muziejų / renginį / koncertą) organizavimą užsienyje**
	


* Atlygis nurodomas už paslaugų teikimą vienam asmeniui vienos kelionės metu, įskaičiuojant visus mokesčius ir visas išlaidas.
** Atlygis nurodomas už paslaugų teikimą vienam užsakymui, įskaičiuojant visus mokesčius ir visas išlaidas.




	Paslaugų gavėjas:
Lietuvos Respublikos vyriausioji rinkimų komisija
	
	Paslaugų teikėjas:
pavadinimas

	Komisijos pirmininkė

Lina Petronienė
	


	pareigos    
                     
vardas pavardė






20... m.                           d.
Sutarties Nr.:      2 priedas

UŽSIENIO SVEČIŲ IR DELEGACIJŲ PRIĖMIMO, KONFERENCIJŲ, SEMINARŲ, OFICIALIŲ RENGINIŲ, TARNYBINIŲ KELIONIŲ ORGANIZAVIMO IR APGYVENDINIMO PASLAUGŲ TECHNINĖ SPECIFIKACIJA





	Paslaugų gavėjas:
Lietuvos Respublikos vyriausioji rinkimų komisija
	
	Paslaugų teikėjas:
pavadinimas

	
Komisijos pirmininkė
	 
Lina Petronienė
	


	
pareigos    

vardas pavardė





20... m.                           d.
Sutarties Nr.:      4 priedas


SPECIALISTAI

	Eil. Nr.
	Vardas, pavardė
	Pareigos

	1. 
	
	

	2. 
	
	

	
	
	






	Paslaugų gavėjas:
Lietuvos Respublikos vyriausioji rinkimų komisija
	
	Paslaugų teikėjas:
pavadinimas

	
Komisijos pirmininkė
	 
Lina Petronienė
	


	
pareigos    

vardas pavardė





20... m.                           d.
Sutarties Nr.:      6 priedas


SUBTIEKĖJAI


	Eil. Nr.
	Pavadinimas, kontaktai
	Kontaktai
	Numatomų atlikti paslaugų pavadinimas

	1. 
	
	
	

	2. 
	
	
	






	Paslaugų gavėjas:
Lietuvos Respublikos vyriausioji rinkimų komisija
	
	Paslaugų teikėjas:
pavadinimas

	
Komisijos pirmininkė
	 
Lina Petronienė
	


	
pareigos    

vardas pavardė





20... m.                           d.
Sutarties Nr.:      5 priedas

SUSITARIMAS DĖL DUOMENŲ TVARKYMO
 

20      m. ____________ mėn. ___ d., _________

[bookmark: OLE_LINK1]_______________________, juridinio asmens kodas ________________, atstovaujama ___________________________________, veikiančios pagal ___________________ nuostatus, toliau vadinamas vykdytoju, 

Lietuvos respublikos vyriausioji rinkimų komisija, įstaigos kodas ___________________________, atstovaujama _____________________________________, veikiančio pagal ________________________, toliau vadinamas užsakovu,  

Atsižvelgiant į tai, kad:
· Užsakovas savo Vykdytojui perduoda duomenis arba suteikia prieigą prie Užsakovo tvarkomų asmens duomenų;
· Vykdytojas, vykdydamas įsipareigojimus, tvarko Užsakovo asmens duomenis ir vadinamas Duomenų tvarkytoju.

Duomenų valdytojas šiuo Susitarimu paveda Duomenų tvarkytojui tvarkyti Asmens duomenis pagal žemiau nurodytas sąlygas,
	
Šios Sutarties Vykdytojas, kaip Duomenų tvarkytojas, ir Užsakovas, kaip Duomenų valdytojas, sudarė šį susitarimą (toliau – Susitarimas):

1. SĄVOKOS
Žemiau nurodytos sąvokos turi šias reikšmes:

	„Taikytini teisės aktai“
	reiškia bet kokius nacionalinius ar tarptautinius teisės aktus, kurie reglamentuoja asmens duomenų apsaugą šio Susitarimo galiojimu laikotarpiu, ir kurie yra privalomi Duomenų tvarkytojui ir Duomenų valdytojui, įskaitant, bet neapsiribojant:
- 2016 m. balandžio 27 d. d. Europos Parlamento ir Tarybos reglamentas (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokio duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas - BDAR);
- Lietuvos Respublikos asmens duomenų teisinės apsaugos įstatymas;
- 2018 m. gegužės 8 d. Lietuvos Respublikos vyriausiosios rinkimų komisijos sprendimu Nr. Sp-47 patvirtinti „Lietuvos Respublikos vyriausiosios rinkimų komisijos informacinės sistemos duomenų saugos nuostatai“;
- 2018 m. gegužės 9 d. Lietuvos Respublikos vyriausiosios rinkimų komisijos pirmininko įsakymu Nr. Į1-17 patvirtintos „Vyriausiosios rinkimų komisijos informacinės sistemos elektroninės informacijos saugaus tvarkymo taisyklės“.

	„Duomenų valdytojas“
	reiškia juridinį asmenį, kuris, remiantis šiuo  Susitarimu, nustato Asmens duomenų tvarkymo tikslus ir priemones;

	„Duomenų tvarkytojas“
	reiškia juridinį asmenį, kuris Duomenų valdytojo vardu ir  šio  Susitarimo pagrindu tvarko Asmens duomenis;

	„Asmens duomenys“
	reiškia bet kokią informaciją apie fizinį asmenį, kurio tapatybė nustatyta arba kurio tapatybę galima nustatyti;

	„tvarkymas“
	reiškia bet kokią automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekamą operaciją ar operacijų seką, kaip antai rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas;

	„Subtvarkytojas“

	reiškia trečiąją šalį subteikėją, pasitelktą Duomenų tvarkytojo, kuris savo, kaip subteikėjo, teikiančio paslaugas, pareigų vykdymo tikslu tvarko Asmens duomenis Duomenų valdytojo vardu.


	„Vykdytojas“

	„Užsakovas“
	



	reiškia Sutarties Vykdytoją.

reiškia Sutarties Užsakovą.



2. ASMENS DUOMENŲ TVARKYMAS
Vykdytojas- Duomenų tvarkytojas privalo:
2.1. Laikytis Duomenų privatumo teisės aktų ir dėti visas pagrįstas pastangas, siekdamas padėti Užsakovui – Duomenų valdytojui įvykdyti konkrečias prievoles pagal Taikytinus teisės aktus. Konkrečios prievolės apima duomenų tvarkymo saugumą (BDAR 32 straipsnis), pranešimą apie asmens duomenų saugumo pažeidimą (BDAR 33-34 straipsniai) ir poveikio duomenų apsaugai vertinimą bei išankstines konsultacijas (BDAR 35-36 straipsniai). 
2.2. Neatlikti, nesąlygoti ir neleisti atlikti nieko, kas būtų susiję  su Duomenų tvarkytojui pateikta ar jo tvarkoma informacija, jei dėl jo veiksmų ar neveikimo Duomenų valdytojas pažeistų bet kokius galiojančius įstatymus, teisės aktus, norminius reikalavimus ar Duomenų privatumo teisės aktus.
2.3. Sutartyje numatytomis sąlygomis -  apmokant už teikiamų paslaugų patiriamas sąnaudas  padėti Duomenų valdytojui įvykdyti prievoles dėl duomenų subjekto teisių įgyvendinimo, numatytas Taikytinuose teisės aktuose, įskaitant, bet neapsiribojant, Duomenų valdytojo pareiga įgyvendinti duomenų subjektų teisę reikalauti pateikti informaciją apie duomenų tvarkymą (susipažinti su tvarkomais Asmens duomenimis) ir ištaisyti, apriboti ar ištrinti Asmens duomenis duomenų subjektų prašymu, taip pat teisę reikalauti persiųsti jo Asmens duomenis kitam duomenų gavėjui, bei teisę nesutikti su Asmens duomenų tvarkymu.
2.4. Tvarkyti Asmens duomenis tik pagal Duomenų valdytojo pateiktus dokumentais įformintus rašytinius nurodymus, išskyrus atvejus, kai Taikytini teisės aktai nustato kitaip. Tokiu atveju, prieš pradėdamas tvarkyti Asmens duomenis, Duomenų tvarkytojas, kiek tai leidžia teisės aktai, privalo informuoti Duomenų valdytoją apie tokį teisinį reikalavimą. Nustačius, kad  nėra gautas Duomenų valdytojo nurodymas, kaip tvarkyti Asmens duomenis, kurių tvarkymas yra būtinas, arba jeigu šio Susitarimo pagrindu gautas nurodymas, Duomenų tvarkytojo nuomone, pažeidžia Taikytinus teisės aktus, yra klaidinantis ar nesuprantamas, Duomenų tvarkytojas  nedelsiant apie tai turi informuoti Duomenų valdytoją ir vykdyti duomenų tvarkymą tik po to, kai bus gauti teisės aktus atitinkantys nurodymai.
2.5. Jeigu duomenų subjektai, priežiūros institucijos ar kiti tretieji asmenys pateikia prašymą Duomenų tvarkytojui pateikti informaciją apie Asmens duomenų tvarkymą šio Susitarimo pagrindu, Duomenų tvarkytojas įsipareigoja perduoti tokį prašymą Duomenų valdytojui. Duomenų tvarkytojas įsipareigoja jokiais atvejais neatlikti jokių veiksmų Duomenų valdytojo vardu ar kaip jo atstovas, ir taip pat įsipareigoja be išankstinio rašytinio Duomenų valdytojo nurodymo neperduoti ar kitaip neatskleisti Asmens duomenų ar kitos informacijos, susijusios su Asmens duomenų tvarkymu, jokiai trečiajai šaliai. Tuo atveju, jeigu Duomenų tvarkytojas turi pareigą, remiantis Taikytinais teisės aktais, atskleisti Asmens duomenis, kuriuos Duomenų tvarkytojas tvarko Duomenų valdytojo vardu, Duomenų tvarkytojas įsipareigoja apie tai nedelsiant informuoti Duomenų valdytoją ir prašyti netaikyti konfidencialumo įsipareigojimo, sutinkamai su reikalaujama atskleisti informacija.
2.6. Duomenų valdytojo pirminiai nurodymai Duomenų tvarkytojui dėl duomenų tvarkymo dalyko ir trukmės, duomenų tvarkymo pobūdžio ir tikslo, Asmens duomenų rūšies ir duomenų subjektų kategorijų yra nustatomi šiame punkte:

	Duomenų tvarkymo dalykas ir trukmė
	Užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugų teikimo sutartis galiojimo laikotarpiu.

	Duomenų tvarkymo pobūdis ir tikslas
	Duomenys renkami ir tvarkomi Užsienio svečių ir delegacijų priėmimo, konferencijų, seminarų, oficialių renginių, tarnybinių kelionių organizavimo ir apgyvendinimo paslaugų teikimo Sutarties vykdymo tikslais.

	Duomenų subjektų kategorijos
	Keliaujančių ir renginiuose dalyvaujančių žmonių asmens duomenys

	Duomenų tvarkymo veikla
	Asmens duomenų tvarkymas.

	Asmens duomenų rūšis
	Keliaujančių ir renginiuose dalyvaujančių žmonių asmens duomenys

	Subteikėjų sąrašas
	

	Jurisdikcija
	Lietuvos Respublika



2.7. Duomenų valdytojas įsipareigoja įgyvendinti tinkamas technines ir organizacines priemones, kad būtų užtikrintas Duomenų valdytojui taikomų Taikytinų teisės aktų reikalavimų laikymasis, tuo pačiu ir duomenų subjektų teisių apsauga.
2.8. Duomenų tvarkytojas įsipareigoja pateikti Duomenų valdytojui visą informaciją ir suteikti jam visą pagalbą siekiant įrodyti, kad yra vykdomi pagal šį Susitarimą prisiimti įsipareigojimai, taip pat sudaro sąlygas bei padeda Duomenų valdytojui arba kitam jo įgaliotam auditoriui atlikti auditą, įskaitant patikrinimus vietoje.
2.9. Duomenų valdytojo prašymu, Duomenų tvarkytojas privalo po šio Susitarimo nutraukimo ar pasibaigimo nutraukti savo vykdomą duomenų tvarkymo veiklą ir – jei taip pageidauja Duomenų valdytojas ir, jei kitaip nenumato Taikytini duomenų apsaugos teisės aktai – turi ištrinti arba grąžinti visus Asmens duomenis Duomenų valdytojui, kartu ištrinant visas turimas tokių duomenų kopijas.

3. SUBTVARKYTOJAI
3.1. Duomenų tvarkytojas neturi teisės pasitelkti Subtvarkytojų be išankstinio konkretaus rašytinio ar bendro rašytinio Duomenų valdytojo leidimo. Bendro rašytinio leidimo atveju Duomenų tvarkytojas įsipareigoja informuoti Duomenų valdytoją apie visus planuojamus pakeitimus, susijusius su Subtvarkytojų pasitelkimu ar pakeitimu, ir tokiu atveju Duomenų valdytojas turi teisę nesutikti su tokiais Subtvarkytojų pakeitimais.
3.2. Duomenų tvarkytojas įsipareigoja užtikrinti, kad kiekvienas Subtvarkytojas būtų pasitelktas rašytine sutartimi, kuria būtų numatyta pareiga Subtvarkytojui laikytis tokių pačių Asmens duomenų tvarkymo pareigų, kurios yra numatytos šiame Susitarime   ir Taikytinuose teisės aktuose.
3.3. Duomenų valdytojas turi teisę reikalauti, kad Duomenų tvarkytojas audituotų, įskaitant patikrinimus,  Subtvarkytoją arba pateiktų patvirtinimą, kad toks auditavimas buvo atliktas, ar padėtų Duomenų valdytojui gauti trečiojo asmens atlikto audito ataskaitą dėl Subtvarkytojų atliekamų tvarkymo veiksmų, tam, kad būtų užtikrintas atitikimas Taikytiniems teisės aktams. Duomenų valdytojas taip pat turi teisę raštu pareikalauti, kad Duomenų tvarkytojas pateiktų sudarytų sutarčių su Subtvarkytojais, kurie tvarko ar tvarkys Asmens duomenis, kopijas.  
3.4. Duomenų tvarkytojas išlieka visiškai atsakingas Duomenų valdytojui už Subtvarkytojų prievolių vykdymą.
3.5. Duomenų valdytojas turi teisę, nurodydamas pagrįstas priežastis atšaukti savo leidimą Duomenų tvarkytojui pasitelkti Subtvarkytoją. Tokiu atveju, Duomenų tvarkytojas turi nedelsiant nutraukti tokio Subtvarkytojo pasitelkimą ir Duomenų valdytojo pasirinkimu, nurodytu Duomenų tvarkytojui, Duomenų tvarkytojas privalo pareikalauti bei užtikrinti, kad Subtvarkytojas ištrintų arba grąžintų visus Asmens duomenis ir esamas jų kopijas Duomenų tvarkytojui ir, Duomenų valdytojo reikalavimu, pateiktų rašytinį tokio ištrynimo ar grąžinimo patvirtinimą arba dokumentus, pagrindžiančius šių įsipareigojimų įvykdymą.

4. PERDAVIMAS Į TREČIĄSIAS ŠALIS
4.1. Duomenų tvarkytojas neturi teisės be išankstinio rašytinio Duomenų valdytojo sutikimo perduoti Asmens duomenų už Europos Ekonominės Erdvės ribų. Jeigu Duomenų valdytojas raštu patvirtina tokį perdavimą, perduodant asmens duomenis už Europos Ekonominės Erdvės ribų (į trečiąsias valstybes), turi būti laikomasi Taikytinų teisės aktų reikalavimų (BDAR V skyrius).
4.2. Duomenų valdytojas dėl pagrįstų priežasčių turi teisę bet kuriuo metu atšaukti savo sutikimą perduoti asmens duomenis į trečiąsias valstybes, kaip nurodyta Susitarimo  4.1. punkte. Tokiu atveju, Duomenų tvarkytojas privalo nedelsiant nutraukti tokį asmens duomenų perdavimą ir, remiantis Duomenų valdytojo reikalavimu, pateikti šias aplinkybes pagrindžiantį rašytinį patvirtinimą.

5. INFORMACIJOS APSAUGA IR KONFIDENCIALUMAS
5.1. Tam, kad Duomenų valdytojas galėtų įgyvendinti jam Taikytinų teisės aktų nustatytas pareigas, įskaitant, bet neapsiribojant, pareigą įgyvendinti saugumo priemones, Duomenų tvarkytojas privalo taikyti tinkamas technines ir organizacines priemones, kad apsaugotų jam suteiktu prieigos prie duomenų metu tvarkomus Asmens duomenis. Atitinkamos priemonės turi užtikrinti saugumo lygį, t. y. apsaugoti Asmens duomenis nuo jų neteisėto sunaikinimo, praradimo, pakeitimo, atskleidimo ar neteisėtos prieigos. Asmens duomenys taip pat turi būti apsaugoti nuo kitokios formos neteisėto tvarkymo. Asmens duomenų apsaugos priemonės parenkamos, atsižvelgiant į:
5.1.1.  techninių galimybių išsivystymo lygį;
5.1.2.  saugumo priemonių įgyvendinimo sąnaudas;
5.1.3.  pavojus ir rizikas, susijusius su asmens duomenų tvarkymu;
5.1.4.  asmens duomenų, kurie yra tvarkomi, jautrumą.
5.2. Duomenų tvarkytojas turi įgyvendinti tinkamas technines ir organizacines priemones, kad būtų užtikrintas pavojų atitinkančio lygio saugumas, įskaitant, bet neapsiribojant:
5.2.1. gebėjimą užtikrinti nuolatinį duomenų tvarkymo sistemų ir paslaugų konfidencialumą, vientisumą, prieinamumą ir atsparumą, tvarkant asmens duomenis;
5.2.2. gebėjimą laiku atkurti sąlygas ir galimybes naudotis asmens duomenimis fizinio ar techninio incidento atveju, vykdant duomenų tvarkymo darbus prisijungimo prie atitinkamos duomenų valdytojo duomenų bazės metu;  
5.2.3. reguliarų techninių ir organizacinių priemonių, kuriomis užtikrinamas asmens duomenų tvarkymo saugumas, veiksmingumo tikrinimo ir vertinimo ir procesą.
5.3. be techninių ir organizacinių priemonių, nurodytų susitarimo 5.2. punkte, duomenų tvarkytojas taip pat privalo įgyvendinti žemiau nurodytas priemones:
5.3.1. apsaugoti nuo fizinės prieigos asmens duomenis, kai jie laikomi kompiuterinėje įrangoje ar kitose laikmenose ir, kai jie nėra prižiūrimi, t. y. užtikrinti, kad duomenų tvarkytojo patalpose ši įranga ir laikmenos būtų užrakinti, siekiant apsaugoti nuo neteisėto naudojimo, poveikio ir vagystės;
5.3.2. duomenų atkūrimo patikrinimo procesas po to, kai asmens duomenys buvo atkurti iš atsarginių kopijų; 
5.3.3. leidimas prieiti prie asmens duomenų (juos tvarkyti) turi būti suteiktas tik tiems duomenų tvarkytojo paskirtiems asmenims, kuriems asmens duomenys yra reikalingi jų darbinių funkcijų atlikimui. turi būti užtikrintos procedūros tokių leidimų išdavimui ir panaikinimui; 
5.3.4. turi būti užtikrintas procesas, kuris leistų saugų asmens duomenų sunaikinimą, kai asmens duomenų laikmenos nebėra naudojamos pagal jų paskirtį;
5.3.5. su paslaugų teikėjais turi būti sudaromi susitarimai, kuriais tokie paslaugų teikėjai įsipareigoja laikytis konfidencialumo įsipareigojimų, susijusių su asmens duomenimis, kai tokie paslaugų teikėjai teikia asmens duomenų tvarkymui (įskaitant saugojimą) naudojamos įrangos remontą ir aptarnavimą;
5.3.6. duomenų tvarkytojo patalpose turi būti užtikrinta paslaugų teikėjų teikiamų paslaugų / vykdomų darbų priežiūra. laikmenos, kuriose yra asmens duomenys, iš tokių patalpų turi būti pašalinamos, jei priežiūra neįmanoma.
5.4. duomenų tvarkytojas privalo imtis visų būtinų priemonių, kad padėtų ir praneštų duomenų valdytojui apie bet kokią atsitiktinę ar neleistiną prieigą prie asmens duomenų ar bet kokį kitą saugumo pažeidimą (asmens duomenų pažeidimą) kaip įmanoma nedelsiant, bet, bet kuriuo atveju, ne vėliau kaip per 24 valandas nuo sužinojimo apie tokį pažeidimą. pranešime turi būti nurodyta, bent:
5.4.1. aprašytas asmens duomenų saugumo pažeidimo pobūdis, įskaitant, jeigu įmanoma, atitinkamų duomenų subjektų kategorijos ir apytikslis skaičius, taip pat atitinkamų asmens duomenų įrašų kategorijos ir apytikslis skaičius;
5.4.2. nurodytas duomenų apsaugos pareigūno arba kito kontaktinio asmens, galinčio suteikti daugiau informacijos, vardas bei pavardė (pavadinimas) ir kontaktiniai duomenys;
5.4.3. aprašytos tikėtinos asmens duomenų saugumo pažeidimo pasekmės;
5.4.4. aprašytos priemonės, kurių ėmėsi arba pasiūlė imtis duomenų tvarkytojas, kad būtų pašalintas duomenų saugumo pažeidimas, įskaitant, kai tinkama, priemonės galimoms neigiamoms jo pasekmėms sumažinti.
5.5. duomenų tvarkytojas užtikrina, kad visi su asmens duomenų tvarkymu susiję asmenys būtų įsipareigoję užtikrinti konfidencialumą arba, kad jiems būtų taikoma atitinkama įstatymais nustatyta konfidencialumo prievolė. konfidencialumo įsipareigojimas išlieka galioti ir po šios sutarties nutraukimo ar pasibaigimo.

6. AUDITAVIMO TEISĖ
6.1. duomenų valdytojas turi teisę imtis priemonių patikrinti, ar duomenų tvarkytojas gali vykdyti savo įsipareigojimus pagal šį susitarimą, ir kad duomenų tvarkytojas iš tiesų yra ėmęsis priemonių užtikrinti tokį savo pareigų vykdymo atitikimą susitarimui. duomenų tvarkytojas įsipareigoja suteikti duomenų valdytojui visą reikalingą informaciją ir pagalbą, būtiną siekiant įrodyti įsipareigojimų, numatytų šiame  susitarime, įgyvendinimą ir suteikia teisę, sudaro sąlygas ir padeda duomenų valdytojui ar kitam jo įgaliotam auditoriui atlikti auditus, įskaitant patikrinimus. patikrinimai gali būti šalių susitartu laiku, jie turi būti vykdomi tokiu būdu, kad nebūtų jokios prieigos prie duomenų tvarkytojo konfidencialios informacijos ir/ar kitų saugomų duomenų.

7. TERMINAI
7.1. šio susitarimo  nuostatos įsigalioja ir yra taikomos šalims nuo jo pasirašymo dienos ir galioja tol, kol duomenų tvarkytojas tvarko asmens duomenis, kurių duomenų valdytoju yra duomenų valdytojas.
7.2. duomenų valdytojas turi teisę, vienašališkai, nesikreipdamas į teismą, nedelsiant, t. y. įspėjęs raštu duomenų tvarkytoją prieš 1 (vieną) darbo dieną, nutraukti šį susitarimą ir sutartį ir uždrausti duomenų tvarkytojui toliau tvarkyti asmens duomenis, jeigu duomenų tvarkytojas nevykdo ar netinkamai vykdo įsipareigojimus, numatytus šiame susitarime, įskaitant, bet neapsiribojant, pažeidžia duomenų valdytojo jam pateiktus asmens duomenų tvarkymo nurodymus, neatlieka ar neleidžia atlikti audito, nesilaiko kitų taikytinų teisės aktų reikalavimų.

8. TAIKOMA TEISĖ
8.1. šiai sutarčiai taikoma ir ji interpretuojama pagal lietuvos respublikoje galiojančius teisės aktus.

9. PRIEMONĖS PASIBAIGUS DUOMENŲ TVARKYMUI
9.1. pasibaigus sutarties (tuo pačiu ir susitarimo) galiojimui, duomenų tvarkytojas duomenų valdytojo pasirinkimu privalo ištrinti arba grąžinti duomenų valdytojui visus asmens duomenis ir ištrinti esamas jų kopijas, ir privalo užtikrinti, jog bet koks subtvarkytojas atliks tokius pačius veiksmus.
9.2. duomenų valdytojo reikalavimu duomenų tvarkytojas privalo pateikti duomenų valdytojui rašytinį pranešimą, kuriame nurodoma, kokių priemonių buvo imtasi, pabaigus asmens duomenų tvarkymą, ir tokių priemonių ėmimąsi patvirtinančius rašytinius įrodymus.

10. KOMPENSACIJA
10.1.	duomenų tvarkytojas neturi teisės į pinigines kompensacijas už šiame  susitarime numatytų įsipareigojimų įvykdymą. 
10.2.     pagal sutartį teikiamos duomenų tvarkytojo paslaugos apmokamos sutartyje numatytomis sąlygomis ir tvarka.

11. ATSAKOMYBĖ
11.1.	Padarius duomenų saugumo pažeidimą, duomenų tvarkytojui būtina: (1) nedelsiant ištirti, pataisyti, sušvelninti, pašalinti ir kitaip spręsti duomenų saugumo pažeidimą, įskaitant, bet neapsiribojant, duomenų saugumo pažeidimo paveiktų asmens duomenų identifikavimą ir pakankamas priemones, užkertant kelią tolesniam ir pakartotiniam duomenų saugumo pažeidimui; ir (2) teikti informaciją ir pagalbą, kad duomenų valdytojas  galėtų įvertinti duomenų saugumo pažeidimą ir, kai taikoma, laiku pranešti apie duomenų saugumo pažeidimą ir vykdyti visus įsipareigojimus suteikti informaciją apie duomenų saugumo pažeidimą atitinkamoms institucijoms.
11.2.	Duomenų tvarkytojas privalo atlyginti pagrįstas duomenų valdytojo išlaidas, kai tokį duomenų saugumo pažeidimą sukelia duomenų tvarkytojo ar jo įgaliotų subtvarkytojų veiksmai ar neveikimas, įskaitant, bet neapsiribojant, išlaidas, patirtas tiriant duomenų saugumo pažeidimą, pranešant apie tai nukentėjusiems asmenims ir šiems asmenims teikiant pagal aplinkybes reikalingą pagalbą, atlyginant jiems žalą, sumokant priežiūros institucijos paskirtą administracinę baudą.
11.3.  	Duomenų tvarkytojas atsako susitarimo 11.2. punkte nustatyta tvarka tik tuo atveju, jei jis nesilaikė taikytinuose teisės aktuose konkrečiai duomenų tvarkytojams nustatytų prievolių arba jei jis veikė, nepaisydamas teisėtų duomenų valdytojo nurodymų ar juos pažeisdamas.
11.4.   Siekiant išvengti bet kokių abejonių, nė viena šalis nėra atsakinga kitai šaliai už bet kokias priežiūros institucijos paskirtas baudas arba kompetentingo teismo priteistą žalos atlyginimą, jei atitinkama šalis pažeidė BDAR.

12. KITOS NUOSTATOS
12.1. Duomenų valdytojo pagrįstu reikalavimu duomenų tvarkytojas privalo įgyvendinti papildomas technines ir organizacines saugos priemones ir duomenų tvarkymo pakeitimus be jokio papildomo apmokėjimo. Duomenų tvarkytojas informuojamas apie duomenų valdytojo nurodymų, susijusių su asmens duomenų apsauga ir tvarkymu, pakeitimus pagrįstais terminais tam, kad duomenų tvarkytojas galėtų atlikti reikalingus procesų pakeitimus laiku ir tinkamai.
12.2. Duomenų tvarkytojas neturi teisės perleisti savo teisių ir pareigų, kylančių iš šio susitarimo, trečiajam asmeniui be išankstinio duomenų valdytojo sutikimo.

13. PRANEŠIMAI
13.1. Visi pranešimai ir susirašinėjimai tarp šalių vykdomi pagal sąlygas, nurodytas  sutartyje. Pranešimai laikomi gavėjo gautais:
13.1.1. Jeigu siunčiama per kurjerį ar įteikiama asmeniškai, įteikimo momentu;
13.1.2. Jeigu siunčiama registruotu paštu: 5 (penktą) darbo dieną po išsiuntimo;
13.1.3. Jeigu siunčiama elektroniniu paštu, išsiuntimo dieną, jeigu išsiųsta darbo dieną iki 17 val., arba sekančią darbo dieną, jeigu pranešimas išsiųstas po darbo dienos 17 val.

14. GINČŲ SPRENDIMAS
14.1. Bet kokie ginčai, kylantys šios susitarimo pagrindu, sprendžiami sutartyje nurodyta tvarka. 
14.2. Šis susitarimas sudarytas 2 (dviem) egzemplioriais, turinčiais vienodą juridinę galią. Vienas egzempliorius įteikiamas duomenų valdytojui, kitas – duomenų tvarkytojui.

	
Duomenų valdytojas
Lietuvos Respublikos vyriausioji rinkimų komisija 
Gynėjų g. 8, 01109 Vilnius
Įstaigos kodas 188607150
Tel.8 (5) 239 6902
El.p. rinkim@vrk.lt

Pareigos:___________

[vardas, pavardė] ___________________                                      

	
Vykdytojas/duomenų tvarkytojas
[įmonės pavadinimas]
Įmonės kodas
Adresas
PVM mokėtojo kodas 
El. paštas
Tel. 

Pareigos: _______________

[vardas, pavardė] ___________________





